উজ্বলিছে টলিউড, চলি আছে বলিউড... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nউজ্বলিছে টলিউড, চলি আছে বলিউড…\nচিনেমা হৈছে এক জনপ্ৰিয় মাধ্যম। এটা জাতি,যুগ বা প্ৰজন্মই চিনেমাক নতুন ৰূপত তুলি ধৰে আৰু চিনেমাইও এখন সমাজক প্ৰভাৱান্বিত কৰাৰ ক্ষমতা ৰাখে। সাম্প্ৰতিক সময়ত, দক্ষিণ ভাৰতীয় চলচ্চিত্ৰৰ জনপ্ৰিয়তা আকাশ চুইছে। এটা সময় আছিল যেতিয়া দক্ষিণৰ চলচ্চিত্ৰ সমূহ কেৱল দক্ষিণৰ ৰাজ্যসমূহত সীমাবদ্ধ আছিল আৰু পিছত সৰু পৰ্দাত মুক্তি পাবলৈ হিন্দীত ডাব কৰা হৈছিল।\nঅৱশ্যে, এতিয়া পৰিস্থিতি সলনি হৈছে! বৃহত বাজেটৰ চলচ্চিত্ৰসমূহ একে সময়তে হিন্দীকে ধৰি একাধিক ভাষাত মুক্তি দিয়া হয় আৰু এই ছবি সমূহৰ কাহিনী, কাৰ্য, ভিএফএক্স, অভিনেতা আদিয়ে দৰ্শকৰ প্ৰশংসাও লাভ কৰিবলৈ সক্ষম হয়।\nইয়াৰ পৰিপ্ৰেক্ষিতত ক’ব পাৰি যে দক্ষিণ ভাৰতীয় ছবি উদ্যোগে এক বিশেষ গতি লাভ কৰিছে আৰু শীঘ্ৰেই দক্ষিণ ভাৰতীয় ছবি আৰু অভিনেতা অভিনেত্ৰী সকলে বলিউড দখল কৰিব।\nটলিউড তাৰকা আল্লু অৰ্জুন অভিনীত তেলেগু মূলৰ চলচ্চিত্ৰ পুষ্পাঃ দ্য ৰাইজে ২০ ফেব্ৰুৱাৰীত দাদাচাহেব ফালকে আন্তঃৰাষ্ট্ৰীয় চলচ্চিত্ৰ মহোৎসৱ ২০২২ ত সন্মানীয় ‘ফিল্ম অফ দা ইয়েৰ’ বঁটা লাভ কৰে। এই ছবিখনৰ যোগেদি আল্লু অৰ্জুনে দৰ্শকৰ মাজত অন্য এক স্থান দখল কৰিবলৈ সক্ষম হয়। এয়া কব পাৰি যে বৰ্তমান প্ৰজন্মৰ প্ৰভাস, ৰাম চৰণ, সিদ্ধাৰ্থ আৰু নাগা চৈতন্য, ৰাম চৰণ, এনটিআৰ, আল্লু অৰ্জুন আদিয়ে শীঘ্ৰেই বলীউডত আত্মপ্ৰকাশ কৰিব।অৱশ্যে ইয়াৰ পূৰ্বে ৰজনীকান্ত, কমল হাছান, চিৰঞ্জীৱী আৰু নাগাৰ্জুনৰ দৰে অভিনেতা সকলেও বলীউডত আধিপত্য বিস্তাৰ কৰা দেখা যায়।\nবিগত কেইটামান বছৰত প্ৰভাস আৰু য়শৰ দৰে দক্ষিণৰ অভিনেতাসকলে সমগ্ৰ বিশ্বতে তেওঁলোকৰ অনুৰাগ সৃষ্টি কৰিছে।বাহুৱলী, কেজিএফ আদি ছবিয়ে ভাৰতীয় ছবি জগতত এক সুকীয়া স্থান দখল কৰিছে। এইখিনিতে উল্লেখ কৰিব লাগিব যে দক্ষিণ ভাৰতীয় চলচিত্ৰ উদ্যোগ বুলি কলে ৪টা ভাষাৰ চলচিত্ৰ উদ্যোগক একেলগে বুজা যায়। সেইকেইটা হল- কন্নড়, মালায়লম, তামিল আৰু তেলেগু। ভাৰতীয় চলচিত্ৰ উদ্যোগক ৭৫ শতাংশ ৰাজহ কেৱল দক্ষিণ ভাৰতীয় ছবি উদ্যোগৰ পৰাই সংগৃহীত হয়।\nকিন্তু ইয়াৰ সমান্তৰালভাৱে আমি ক’ব লাগিব বলিউডৰ কথাও। কিয়নো বলিউডৰ নাই এতিয়া পূৰ্বৰ মাদকতা। লাহে লাহে দৰ্শকৰ মাজৰ পৰা জনপ্ৰিয়তা হেৰুৱাই পেলোৱাৰ উপক্ৰম হৈছে বলিউডৰ ছবি সমূহে। RRR ছবিখনৰ সমান্তৰালভাৱে মুক্তি লাভ কৰা বলিউডৰ জনপ্ৰিয় অভিনেতা অক্ষয় কুমাৰৰ ছবি ফ্লপ হোৱা পৰিলক্ষিত হয়। মুক্তিৰ ৭ দিনত ১০০ কোটি টকা উপাৰ্জন কৰিবলৈও সক্ষম নহল বচ্চন পাণ্ডে নামৰ ছবি খনে। কিন্তু কিছুদিন পূৰ্বে মুক্তি লাভ কৰা প্ৰায় ৫৫০ কোটি টকা ব্যয়ত নিৰ্মাণ হোৱা RRR ছবি খনে ১২০০ কোটিতকৈ অধিক টকা উপাৰ্জন কৰিবলৈ সক্ষম হয়।\nইয়াৰ পৰা বুজা যায় বলিউডৰ জনপ্ৰিয়তাৰ কথা। ইয়াক অন্তৰালত হয়তো থাকিব পাৰে ছবিৰ বিষয় বস্তু অথবা পৰিচালনাৰ ক্ষেত্ৰত থকা ভুল।\nযদি আপুনি চলমান খানৰ অনুৰাগী, তেন্তে নিশ্চয় গম পাব যে বলিউডৰ ভাইজান ক্ষাত ছলমান খান তেওঁৰ এখন ব্লকবাষ্টাৰ ছবি ৱাণ্টেডৰ জৰিয়তে ‘ভাই’ হৈ পৰিছিল।এই ছবিখন ২০০৯ চনৰ মহেশ বাবু অভিনীত তেলেগু চলচ্চিত্ৰ পোকিৰিৰ ৰিমেক আছিল।তদুপৰি লক্ষ্য কৰিলে দেখা যায় যে বলিউডৰ একাংশ চুপাৰহিট ছবি দক্ষিণ ভাৰতীয় ছবিৰ ৰিমেক হয়। এনে লাগে যে বলিউড নিৰ্ভৰশীল হৈ পৰিছে দক্ষিণ ভাৰতীয় ছবিৰ ওপৰত।তদুপৰি এতিয়া আগৰ দৰে জনপ্ৰিয়তা নাই আন বহু বলিউড অভিনেতা অভিনেত্ৰীৰো।\nউল্লেখ্য যে ছবি এখনৰ বিষয়বস্তুৱে আকৰ্ষিত কৰে দৰ্শকক। উদাহৰণ স্বৰূপে, আল্লু অৰ্জুনৰ পুষ্পা বা ৰাজা মৌলীৰ পৰিচালিত ছবি RRR ৰ কথা ক’ব পাৰো। আল্লু অৰ্জুনৰ অভিনীত ছবি পুষ্পা এটা নেতিবাচক চৰিত্ৰক লৈ নিৰ্মাণকলৈ নিৰ্মাণ হ’লেও দৰ্শকে লাভ কৰিছিল অন্য এক মাদকতা। অন্যহাতে rrr ছবিখনৰ বিষয় বস্তুৱেও আকৰ্ষিত কৰিছে দৰ্শকক। দক্ষিণ ভাৰতীয় ছবিত কাহিনীক উপস্থাপনৰ পৰা আৰম্ভ কৰি, এক্সন আদি পৰিচালনা আমি নুই কৰিব নোৱাৰো।\nইয়াৰ অন্যহাতে বৰ্তমান সময়ত বলিউড কেৱল বিতৰ্কৰ মাজত থকা দেখা যায়। এই সময়ত ‘’দ্যা কাশ্মীৰ ফাইলচ’’ৰ কথা ক’বই পাৰো। কোনোবা নহয় কোনোবা খিনিত এই ছবিখনে সাম্প্ৰদায়িকতাৰ মনোভাৱ সৃষ্টি কৰিছে আৰু বিতৰ্কৰ মাজত সোমাই পৰিছে।\nইয়াৰ পূৰ্বে বলিউডত এক বিতৰ্ক হৈছিল নেপটিজমৰ। একাংশৰ মতে বলিউডত অভিনেতা অভিনত্ৰী সকলৰ সম্পৰ্কীয়কহে স্থান দিয়া যায়। বহু ক্ষেত্ৰত লক্ষ্য কৰিলে ইয়াক আমি নহয় বুলি ক’ব নোৱাৰো।\nলাহে লাহে দক্ষিণ ভাৰতীয় ছবিৰ অভিনেতা অভিনেত্ৰী সকলে দৰ্শকৰ মাজতো বিশেষ স্থান লাভ কৰিবলৈ সক্ষম হৈছে। ক্ৰমান্বয়ে সোমাই পৰিছে মানুহৰ ওচৰত। এটা সময়ত হেমা মালিনী, ৰেখা, শ্ৰীদেৱী, শ্বাহৰুখ খান, অমিতাভ বচ্চন আদিৰ বহু জনপ্ৰিয়তা আছিল। এয়া এতিয়াও সিমান কম হোৱা নাই কিন্তু সেই আগৰ অভিনেতা অভিনেত্ৰী সকলৰ দৰে বলিউডৰ নতুন অভিনেতা অভিনেত্ৰীয়ে হয়তো এতিয়াও দৰ্শকৰ অন্তৰত স্থান লাভ কৰিবলৈ সক্ষম নহয়।\nগতিকে ইয়াৰ পৰা কব পাৰি যে দক্ষিণ ভাৰতীয় ছবিয়ে এক ছবিজগতত এক নতুন ইতিহাস ৰচাৰ পিনে গতি কৰিছে অন্যহাতে বলিউডৰ ছবি সমূহে বিতৰ্কৰ মাজত সোমাই ক্ৰমান্বয়ে হেৰাই পেলুৱাইছে জনপ্ৰিয়তা।বলিউডপ পূৰ্বৰ মাদকতা ঘূৰি আহিবনে নাই সেয়া পৰৱৰ্তী সময়ত হ’ব লক্ষণীয়।\nallu arjunbollywoodsouth indian filmtollywood\nশ্ৰীলংকাৰ পৰা ভাৰতলৈ সাঁতোৰিবলৈ সাজু অসমৰ দুই গুৰু-শিষ্যঃ সৃষ্টি হ’ব ইতিহাস….\n১০দিনৰ ভিতৰত মচিব লাগিব ছবিঃ মুকলি আকাশৰ তললৈ চিত্ৰশিল্পী নীলিম মহন্ত …


PHOTOS: অভিনেত্ৰী জেকুইলিন ফাৰ্ণাণ্ডেজে আৰম্ভ কৰিলে নিজৰ স্বেচ্ছাসেৱী অনুষ্ঠান। 'ইউ অনলী লিভ ৱানচ' (YOLO)ৰ শুভাৰম্ভ কৰি প্ৰথমেই কৰিলে এই কাম।– News18 Assam\nPHOTOS: অভিনেত্ৰী জেকুইলিন ফাৰ্ণাণ্ডেজে আৰম্ভ কৰিলে নিজৰ স্বেচ্ছাসেৱী অনুষ্ঠান। 'ইউ অনলী লিভ ৱানচ' (YOLO)ৰ শুভাৰম্ভ কৰি প্ৰথমেই কৰিলে এই কাম।\nসমাজ সেৱাত জোৰদাৰভাৱে অংশ লৈছে অভিনেত্ৰী জেকুইলিন ফাৰ্ণাণ্ডেজে(Jacqueline Fernandez)। মানৱ সেৱাৰ কাম কৰিবলৈ নিজে এটা সংস্থাও গঠন কৰিছে জেকুইলিনে। জেকুইলিনে 'ইউ অনলী লিভ ৱানচ' (YOLO) নামৰ সংস্থা গঠন কৰি আৰম্ভ কৰিছে মানৱ সেৱাৰ কাম।\nNews18 Assam | News18 Assam | May 7, 2021, 11:37 AM IST\nবলীউডৰ অভিনেত্ৰী জেকুইলিন ফাৰ্ণাণ্ডেজ (Jacqueline Fernandez) সমাজ সেৱামূলক কামত আৰম্ভণিৰে পৰা জড়িত হৈ আছে। এইবাৰ অভিনেত্ৰগৰাকীয়ে আৰম্ভ কৰিছে নিজৰেই এটা NGO. 'ইউ অনলী লিভ ৱানচ'(YOU ONLY LIVE ONCE, (YOLO) নামৰ সংস্থাটোৱে আন আন সংস্থাৰ সৈতে মিলি কৰিব মানৱ সেৱাৰ কাম। (Photo: @jacquelinef143/Instagram)\nজেকুইলিনে অলপতে 'ৰুটী বেংক' ফাউণ্ডেচনৰ জুহাল পৰিদৰ্শন কৰিছিল যাতে দুয়োটা সংস্থাই একেলগে মানৱ সেৱাৰ কাম কৰিব পাৰে। (Photo: @jacquelinef143/Instagram)\nৰুটী বেংকৰ জুহালত নিজৰ সংস্থা YOLOৰ টীমৰ সৈতে ভোজন ৰন্ধাৰ কামতো হাতে-কামে লাগিছিল মোহময়ী জেকুইলিন। (Photo: @jacquelinef143/Instagram)\nমাদাৰ টেৰেছাই কৈছিল, 'ভোকাতুৰক অন্নদান কৰিলেহে শান্তিৰ শুভাৰম্ভণি হয়।' বাস্তৱতো এই কাম কৰিবলৈ ৰুটী বেংক (@rotibankfdn) পৰিদৰ্শন কৰাৰ লগতে অতি বিনম্ৰতাৰে দৰিদ্ৰসকলক খাদ্য বিতৰণ কৰে জেকুইলিন ফাৰ্ণাণ্ডেজে। (Photo: @jacquelinef143/Instagram)\nআমি জীৱনটো এবাৰেই পাওঁ! আহক এই জীৱনটোতে আমাৰ চৌপাশৰ দীন-দৰিদ্ৰসকলক সহায়ৰ হাত আগবঢ়াওঁ। এই আহ্বান জনাই YOLOৰ জড়িয়তে নিজৰ নিজৰ মানৱ সেৱামূলক কামৰ কাহিনী শ্বেয়াৰ কৰিবলৈও আহ্বান জনায় জেকুইলিনে। (Photo: @jacquelinef143/Instagram)\nকিছুদিন পূৰ্বে জেকুইলিন ফাৰ্ণাণ্ডেজে ছচিয়েল মিডিয়াত কৈছিল যে তেওঁৰ সংস্থাটোৱে এই মাহত ১ লাখ লোকক আহাৰ যোগানৰ লক্ষ্য লৈছে। (Photo: @jacquelinef143/Instagram)


Azile in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nAzile 100 Mg Syrup - ₹28.0\nAzile 200 Mg Syrup - ₹66.0\nAzile 250 Mg Tablet - ₹61.0\nAzile ৰ মূল্য আৰু পেকৰ চাইজ - Azile Price and Pack Size in Assamese - Azile ar mulya aaru pakor size\nAzile 100 Mg Syrup ₹28.0 दवा खरीदें\nAzile 200 Mg Syrup ₹66.0 दवा खरीदें\nAzile 250 Mg Tablet ₹61.0 दवा खरीदें\nAzile ৰ লাভ আৰু ব্যৱহাৰসমূহ- Azile Benefits & Uses in Assamese- Azile ar laabh aaru byavaharsamuh\nAzile ৰ পালি আৰু সেয়া কেনেদৰে ল'ব- Azile Dosage & How to Take in Assamese - Azile ar paali aaru xeya kenedore lobo\nAzile ৰ পাৰ্শ্চক্ৰিয়াসমূহ- Azile Side Effects in Assamese- Azile ar parshwakriyasamuh\nAzile সংক্ৰান্ত সতৰ্কতাবাণীসমূহ- Azile Related Warnings in Assamese- Azile xonkranta xatarkatabanisamuh\nঅইন দৰৱৰ সৈতে Azileৰ গুৰুতৰ ক্ৰিয়া-প্ৰতিক্ৰিয়া- Severe Interaction of Azile with Other Drugs in Assamese- Oinor xoite Azile ar gurutor kriya-pratikriya\nAzile মতভেদসমূহ- Azile Contraindications in Assamese- Azile nishedhsamuh\nAzile ৰ বিষয়ে সততে সোধা প্ৰশ্নসমূহ- Frequently asked Questions about Azile in Assamese- Azile ar bikhoye satate xodha prashnasamuh\nখাদ্য আৰু মদৰ সৈতে Azile ক্ৰিয়া-প্ৰতিক্ৰিয়া- Azile Interactions with Food and Alcohol in Assamese- khadya aaru modor xoite Azile kriya-pratikriya\nAzile ৰ লাভ আৰু ব্যৱহাৰসমূহ - Azile Benefits & Uses in Assamese - Azile ar laabh aaru byavaharsamuh\nAzile তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAzile ৰ পালি আৰু সেয়া কেনেদৰে ল'ব - Azile Dosage & How to Take in Assamese - Azile ar paali aaru xeya kenedore lobo\nAzile-ৰ উপাদানসমূহ - Azile Active Ingredients in Assamese - Azile-ar upadaansamuh\nAzile ৰ পাৰ্শ্চক্ৰিয়াসমূহ - Azile Side Effects in Assamese - Azile ar parshwakriyasamuh\nগৱেষণাৰ ভিত্তিত, Azile ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAzile সংক্ৰান্ত সতৰ্কতাবাণীসমূহ - Azile Related Warnings in Assamese - Azile xonkranta xatarkatabanisamuh\nAzile-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Azile (Salud) পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nAzile-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAzile (Salud) ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Azile কি প্ৰভাৱ দেখা গৈছে?\nবৃক্ক ৰ বাবে Azile (Salud) কেতিয়াবাহে ক্ষতিকাৰক।\nযকৃতত Azile কি প্ৰভাৱ দেখা গৈছে?\nAzile (Salud)ৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Azile ৰ কি প্ৰভাৱ দেখা গৈছে?\nAzile (Salud)ৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Azileৰ গুৰুতৰ ক্ৰিয়া-প্ৰতিক্ৰিয়া - Severe Interaction of Azile with Other Drugs in Assamese - Oinor xoite Azile ar gurutor kriya-pratikriya\nAzile তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAzile মতভেদসমূহ - Azile Contraindications in Assamese - Azile nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Azile লোৱা অনুচিত যাতে -\nAzile ৰ বিষয়ে সততে সোধা প্ৰশ্নসমূহ - Frequently asked Questions about Azile in Assamese - Azile ar bikhoye satate xodha prashnasamuh\nএই Azile-এ অভ্য়াস বা নিচাৰ সৃষ্টি কৰে নেকি?\nAzile (Salud)ৰে অভ্যাস গঠনৰ কোনো কথাৰ প্ৰতিবেদন পোৱা নাই।\nAzile (Salud) আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু Azile (Salud) লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Azile (Salud)য়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Azile ক্ৰিয়া-প্ৰতিক্ৰিয়া - Azile Interactions with Food and Alcohol in Assamese - khadya aaru modor xoite Azile kriya-pratikriya\nখাদ্য আৰু Azileৰ ক্ৰিয়া-প্ৰতিক্ৰিয়া\nখাদ্যৰ সৈতে Azile (Salud) লোৱাট নিৰাপদ।\nমদ আৰু Azileৰ মাজৰ প্ৰতিক্ৰিয়া\nগৱেষণাৰ অভাৱত, Azile (Salud) লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nAzile ৰ অনুকল্প - Substitutes for Azile in Assamese\nআপুনি বা আপোনাৰ পৰিয়ালৰ কোনোবাই Azile লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Azile ব্যৱহাৰ কৰিছিল নেকি?\nআপুনি কিমান পৰিমাণে Azile সেৱন কৰিছিল?\nআপুনি Azile ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Azile সেৱন কৰে?


ভাওনা - মনোজ কুমাৰ মহন্ত - সাহিত্য ডট অৰ্গ\nভাওনা – মনোজ কুমাৰ মহন্ত\nমৰিয়া গাঁৱৰ ভাওনা আছিল সেইখন৷ নামটো মনত নাই৷ এটা সময়ত প্ৰতি বছৰে মৰিয়া গাঁওখনত অংকীয়া ভাষাৰ ভাওনা এখন অনুষ্ঠিত কৰা নিয়ম আছিল৷ ভাওনা স্থলীত ৰাইজৰ বিপুল উপস্থিতিত পূৰাদমে ভাওনা চলি আছে৷ ভাৱৰীয়াতকৈ যেন ভাৱৰীয়াৰ অঙহী-বঙহীৰ উৎসাহ বেছি৷ ভাৱৰীয়াৰ আশে-পাশে দৰ্শকৰ ৰূপত পৰিয়ালৰ লোকৰ ভীৰ৷ ভাওনাত ৰাম-ৰাৱনৰ যুদ্ধৰ সময়ত দেখা গ’ল ৰাম নিৰুদ্দেশ৷ গ্ৰীণৰুমতো দেখা-সাক্ষাৎ নাই৷ বায়নে খোলত চেওঁ দি ৰাম অহালৈ বাট চাই আছে৷ ৰামৰ প্ৰৱেশ নহয় হে নহয় ! দৰ্শকৰ সন্মুখত ৰৈ গায়ন-বায়নৰ মতি গতি লক্ষ্য কৰি থকা ভাৱৰীয়া ৰামৰ বাপেকে ঘটনাৰ তট ধৰিব পাৰি তৎক্ষণাত ৰামক বিচাৰি ওলাল৷ বিচাৰি পালেগৈ ওচৰৰে এঘৰত পাতি লোৱা সুৰাপান শালাত৷ ভাওৰ বিৰতিত আন ভাৱৰীয়াৰ দৰে ৰামেও লোকেল মদিৰা পান কৰিবলৈ আহি ঢলি পৰি ৰৈছিল৷ তাৰ পৰাই বাপেকে একে আঁজোৰে পুতেকক ভাওনা স্থলীলৈ আনি ৰাৱনৰ আগত থিয় কৰালেহি৷ কিন্তু লোকেল সুৰাৰ ৰাগীৰ প্ৰভাৱত বেহুচ প্ৰায় ভাৱৰীয়া শ্ৰীৰামচন্দ্ৰ প্ৰভু৷ পাহৰি পেলালে নিজৰ অৱস্থিতি তথা ভাওনা আৰু বচনৰ কথা৷ হঠাৎ সন্মুখত মুখা পিন্ধা দহমুৰীয়া ৰাৱনক দেখা পায় চুৰ্তি হেৰাল বপুৰাৰ৷ ভেবাচেকা খাই স্থান কাল পাহৰি ওচৰতে থিয় হৈ থকা স্বয়ং দেউতাকক উদ্দেশ্যি চিঞৰত গগণ ফালিলে৷ -“পিতাই পিতাই দেখহ! লংকাৰ ৰাক্ষস ৰা-ৱনে সে-দি সে-দি, মোক সা-বলৈ আহিছে৷ মোক সা-বলৈ আহিছে ঐ” আৰু ভিৰাই লৰ দিব উদ্যত হ’ল৷ ঘটনাৰ আকস্মিকতাত অধিক কিংকৰ্তব্য বিমোৰত পৰিল ৰামৰ দেউতাক৷ মহাবীৰ ৰামৰ বাপেক হোৱাৰ গৌৰৱ মাটিত এই মিহলি হওঁ হওঁ৷ উপায় নাপাই দেউতাকে পুতেকক ভৰসা দিয়াৰ চেষ্টাৰে সমানে চিঞৰিলে৷ “আহে পুতাই, ই না-সাই না-সাই৷ ইটো এটা বাঁহৰ কা-ঠি মুসা হে … …বাঁহৰ কা-ঠি মুসা হে৷” (সেইখন গাঁৱত খ ৰ উচ্চাৰণ স বুলিহে কৰে৷ আৰু ’-’ চিহ্নৰে তাৰ আগৰ বৰ্ণৰ উচ্চাৰণ কিছু দিঘলকৈ হোৱা বুজাব বিচৰা হৈছে৷) নকলেওঁ হ’ব যে ভাওনাত আহি পৰা নতুন ক্লাইমেক্সে দৰ্শকক ভাল ৰস দিলে৷\nসাধাৰণতে ভাওনাত চৰিত্ৰসমূহে প্ৰথমতে এবাৰ ভুমুকি মাৰি চৰিত্ৰ অনুযায়ী নৃত্য আৰু গীত কৰি প্ৰস্থান কৰে৷ প্ৰস্থান কৰাৰ সময়ত ভাৱৰীয়াই ভাওনা স্থানৰ পূবফালে স্থাপন কৰা থাপনাত সেৱা কৰি পিছুৱাই আহে৷ এয়া নিয়ম৷ সেই সময়ত বায়নে খোলত গিৰগিৰনি দি ভাৱৰীয়াৰ প্ৰস্থানৰ লয় তুলি দিয়ে৷ অন্যকথাত খোলৰ গিৰগিৰনি গায়ন-বায়নৰ ভাৱৰীয়াৰ প্ৰতি প্ৰস্থানৰ এক ইংগিত৷ ভাওত ভুল কৰা সকলৰ বাবে এক সকাহো বুলিব পাৰি৷ আমাৰ গায়ন-বায়নৰ সাংকেতিক ভাষাত ইয়াক শি-শিয়নি মৰা বোলে! ভীমৰ ভাওত আছিল গাঁৱৰ উৎসাহী পাহুৱাল এক যুৱক৷ গায়ে-গাঁৰিয়ে ভীম হেন চেহেৰাৰ যুৱকৰ ৰমক জমক সাজৰে বায়নৰ খোলৰ চাপৰত ভাওনাত যেতিয়া প্ৰৱেশ ঘটিল, ৰাইজে হাত চাপৰিৰে আদৰণি জনালে৷ জাউৰি জাউৰি হাত চাপৰিৰ শব্দত ভীমৰ গাঁ উঠিল৷ দেখি গাঁ উঠিল বায়নৰো৷ ৰাইজৰ সঁহাৰিত শিহৰিত বায়নৰ উত্তাল খোলৰ চেওঁত উদ্দাম নৃত্য চলিল অত্যুৎসাহী ভীমৰ৷ বায়নৰ খোলৰ চাপৰত তেতিয়া ৰভা কপিছে৷ ভীমৰ ভাওত সকলো মচগুল হৈ থকাৰ সময়তে আমাৰ গায়নৰ হঠাৎ চকু গ’ল থাপনালৈ৷ ভীমে ইতিমধ্যে থাপনাৰ লক্ষণ ৰেখা পাৰ হৈ তীব্ৰ চন্দৰে ভাও দিয়াত মগ্ন৷ ইফালে নাচৰ তাণ্ডৱত টিলিকত থাপনা উফৰি পৰোঁ পৰোঁ! অৱস্থা দেখি চুলিৰ আগে জীউ যোৱা গায়নে একে কোবে বায়নৰ কাণত মুখ থৈ চিঞৰ ধৰিলে -“বোলো বায়ন সৰ্বনাশ! শীঘ্ৰে শি-শিয়নি মাৰা, শি-শিয়নি মাৰা৷ থোলোকে থেপেনা গু কৰিব এতিয়া৷” গায়নৰ চিঞৰত যেনিবা বায়নৰ গাত হুচ অহাত কেনেবাকৈ থাপনা ৰক্ষা পৰিছিল| (বহুবছৰৰ আগতে শুনা কাহিনী)৷\n← বাট বিচৰাৰ খেল – চামচুল হক\nভালপোৱা আৰু এযোৰ জোতা – তুলিকা নিৰ্মলীয়া →


xukhdukh.com December 25, 2014 goodnews, ইতিবাচক খবৰ, ভাল খবৰ,\n১. ভাৰত-ৰত্ন সন্মান জন্মদিনৰ উপহাৰ হিচাবে লাভ কৰা প্ৰাক্তন প্ৰধানমন্ত্ৰী অটল বিহাৰী বাজপেয়ীৰ আজি ৯০তম জন্মদিন। উত্তৰ-প্ৰদেশত উলহমালহেৰে তেখেতৰ জন্মদিন উদযাপনৰ আয়োজন কৰা হৈছে। বাৰানসীত তেখেতৰ সন্মানত আয়োজিত অনুষ্ঠানত অংশ লব প্ৰধানমন্ত্ৰী নৰেন্দ্ৰ মোদীয়ে। আজি আন এজন ভাৰত-ৰত্ন শিক্ষাবিদ মদন মোহন মালব্যৰো জন্মদিন পালিত হৈছে।\n২. আজি বিশ্বজুৰি উলহ-মালহেৰে পালিত হৈছে বৰদিন। যীশুখ্ৰীষ্টৰ জন্মদিনৰ পবিত্ৰক্ষণত সকলো খ্ৰীষ্টধৰ্মৰ লোকৰ প্ৰতি জ্ঞাপন কৰিছো বৰদিনৰ শুভেচ্ছা।\n৩. আজিৰ দিনটো কেন্দ্ৰীয় চৰকাৰে সু-প্ৰশাসন দিৱস ৰূপে পালন কৰিবলৈ আয়োজন কৰিছে। এই উপলক্ষে বাৰানসীত অনুষ্ঠিত সভাত স্বচ্ছ, জবাবদিহি শাসন ৰাইজক দিবৰ বাবে দায়বদ্ধ বুলি ঘোষণা কৰিলে প্ৰধানমন্ত্ৰীয়ে। তেখেতে স্বচ্ছ ভাৰত অভিযান আৰু বিকাশমূলক কাম কাজৰ উদ্বোধনী কাৰ্যসূচীতো আজি ভাগ লোৱাৰ কথা। এই দিৱসৰ সৈতে সংগতি ৰাখি তিনিচুকীয়াৰ সৰ্বানন্দ সিংহ ষ্টেডিয়ামত অনুষ্ঠিত আয়োজনত অংশ লব কেন্দ্ৰীয় মন্ত্ৰী সৰ্বানন্দ সোনোৱালে।\n৪. দেশৰ শক্তি মন্ত্ৰালয়ে কয়লা খনি সমূহৰ আৱণ্টনৰ বাবে কালি কেবিনেটৰ পৰা এখন অধ্যাদেশত অনুমোদন লাভ কৰে। তাৰ পাছতে আজি শক্তিমন্ত্ৰী পীয়ুষ গোৱেলে মুকলি নিলাম যোগে কয়লাৰ খনি সমূহ মোকোলাই দিবৰ বাবে এক ৱেবচাইট উদ্বোধন কৰিছে।\n৫. বিগত দুদিনত হোৱা অসমৰ বিশ্বনাথ চাৰিআলি, কোকৰাঝাৰ আদিকে ধৰি বিভিন্ন অঞ্চলত ৭০ গৰাকীতকৈ অধিক লোকে প্ৰাণ হেৰুওৱা নৰসংহাৰৰ ঠাই সমূহ পৰিদৰ্শনৰ বাবে উপস্থিত হৈছেগৈ দেশৰ কেন্দ্ৰীয় গৃহমন্ত্ৰী ৰাজনাথ সিঙ, গৃহৰাজ্য মন্ত্ৰী কিৰেন ৰিজেজু আৰু মুখ্যমন্ত্ৰী তৰুণ গগৈ। ৫৫টা অৰ্ধ-সামৰিক বাহিনীৰ নিয়োগেৰে সন্ত্ৰাস সৃষ্টি কৰা সকলক দমন নকৰালৈকে সশস্ত্ৰ বল সমূহ আঁতৰাই নিয়া নহব বুলি ঘোষণা কৰি কঠোৰ সৃষ্টি গৃহ মন্ত্ৰালয়ে গ্ৰহণ কৰিছে। “আলোচনা-আপোচ নহয়, দমন” এই নীতি অৱলম্বন কৰিব বুলিও প্ৰকাশ পাইছে।\n৬. অহা ২৬ ডিচেম্বৰত পালিত হব যোৰহাটৰ লায়ন্স ক্লাৱৰ সোণালী জয়ন্তী। ১৯৬৫ চনৰ ২৬ ডিচেম্বৰত এই সমাজ সেৱাৰ সংস্থাটোৰ এটি পোখা স্থাপন কৰা হৈছিল যোৰহাটত।\n৭. নলবাৰী জিলা সাহিত্য সভাৰ উদ্যোগত কালি বিশিষ্ট সাহিত্যিক, সমালোচক ডঃ বসন্ত কুমাৰ ভট্টাচাৰ্যলৈ “নলবাৰী ৰত্ন” প্ৰদান কৰা হয়। নলবাৰীৰ বিশিষ্ট চিত্ৰশিল্পী খচনুৰ আহমেদৰ তুলিকাত গামোচাত অংকিত নলবাৰী ৰত্ন গৰাকীৰ প্ৰতিচ্ছবিয়ে সকলোকে মোহিত কৰে।\n৮. কলকাতাৰ শ্ৰেই ফাউণ্ডেশ্বনৰ দ্বাৰা ২৭,২৮ ডিচেম্বৰত আয়োজিত ষষ্ঠ “বিশ্ব মানৱীয়তা, শক্তি, আধ্যাত্মিকতা, সন্মিলন”ত ভাগ লোৱাৰ বাবে অসম সাহিত্য সভাৰ প্ৰাক্তন সভাপতি তথা স্বৰস্বতী সন্মানপ্ৰাপক ডঃ লক্ষ্মীনন্দন বৰা আমন্ত্ৰিত হৈছে। ষষ্ঠ বিশ্ব সন্মিলনখনত প্ৰথমবাৰৰ বাবে অসমৰ সমল ব্যক্তিয়ে অংশ লব আৰু বৰাদেৱে “স্পিৰিচুৱেলিটি এ পেনাকা ফৰ দ্যা গ্ৰ’থ অৱ দ্য নেশ্বন” শীৰ্ষক ভাষণ আগবঢ়াব।\n৯. আজিৰে পৰা গুৱাহাটীৰ চানমাৰিস্থিত অসম অভিযান্ত্ৰিক প্ৰতিষ্ঠানৰ খেলপথাৰত অনুষ্ঠিত হব ২৮ সংখ্যক গুৱাহাটী গ্ৰন্থমেলা আৰু গুৱাহাটী সাহিত্য উৎসৱ ২০১৪। আজি গ্ৰন্থমেলা প্ৰাংগণৰ ছৈয়দ আব্দুল মালিক মণ্ডপত অনুষ্ঠিত হব লগা উদ্বোধনী অনুষ্ঠানত কবি নীলমণি ফুকনক জীৱনজোৰা সাহিত্য সাধনা বঁটা প্ৰদান কৰা হব। এই অনুষ্ঠানত শিক্ষামন্ত্ৰীৰ উপৰিও সাহিত্যিক ডাঃ ধ্ৰুৱজ্যোতি বৰা, ডঃ কামেশ্বৰ ব্ৰহ্মকে আদি কৰি সুধীজনে অংশ গ্ৰহণ কৰিব।\n১০. এচোছিয়েছন অৱ ডেমক্ৰেটিক ৰিফৰ্মে বিগত ২০১৩-১৪ বৰ্ষত ৰাজনৈতিক দল সমূহে লাভ কৰা বৰঙণিৰ ৯০ শতাংশতকৈ অধিক কেৱল কৰ্পৰেট হাউচ, কোম্পানী আদিৰ পৰাই লাভ কৰা বুলি গুৰুত্বপূৰ্ণ দিশৰ উন্মোচন কৰিছে। লগতে এতিয়ালৈ বিজেপি দলে নিজৰ পুঁজিৰ উৎস সন্দৰ্ভত নিৰ্বাচনী আয়োগক হিচাব দাখিল কৰা নাই বুলিও আঙুলিয়াই দিছে বুলি জানিব পৰা গৈছে।


ব্যৱসায় ভিত্তিক খেতি আৰম্ভ কৰা ’সাধাৰন’ খেতিয়ক সকললৈ কথা কেইটামান – Krishak Bandhu – An eMagazine with Homestead Theme on Sustainable Broad-based Agriculture\nHomeMotivationalব্যৱসায় ভিত্তিক খেতি আৰম্ভ কৰা ’সাধাৰন’ খেতিয়ক সকললৈ কথা কেইটামান\nদেখি ভাল লাগিছে, দুবছৰ মানৰ পৰা অসম তথা উত্তৰ-পূৱৰ কৃষি ভিত্তিক ন-উদ্যোগী যুৱক যুৱতীসকলে লাহে লাহে পৰৱৰ্তি শ্ৰেণীলৈ উৰ্ত্তীণ হৈ আহিছে৷ আগতে যদি প্ৰৱেশিকা পৰীক্ষাত ৫ শতাংশ সফল হৈছিল, এতিয়া প্ৰায় ২০ শতাংশই সফল হয়৷ ইয়াৰে ২ শতাংশই যে বাধাৰ মূধচখন ফুটুৱাব সেইটো ঠিক৷ ভাল কথা৷\n(১) সফল পৰামৰ্শদাতা থাকিলে বহু কৰ্ম উজু হৈ পৰে৷ কিন্তু কোন এই সফল পৰামৰ্শদাতা? তেওঁ সেইজন, যিজনে নিজৰ জীৱনত “প্ৰায়” সফলতাৰ ওচৰ চাপিছিলেই, কিন্তু কিবা কাৰনত সফল হব নোৱাৰিলে৷ তেওঁ সফল হব নোৱাৰিলে, কিন্তু কেনেকৈ সফল হব পাৰি সেইখিনি তেওঁ গ’ম পালে, জানিলে৷ তেনে পৰামৰ্শদাতাই দিয়া পৰামৰ্শ (উপদেশ নহয়) মানি চলিলে ন-যুঁজাৰোৱে সফল হোৱাত সহজ হব পাৰে৷ কিন্তু, আপুনি যিদিনাই আবিষ্কাৰ কৰিব যে আপুনি কাৰোবাক ভাল দৰে পৰামৰ্শ দিয়াৰ যোগ্যতা অৰ্জন কৰিছে, বুজি লব যে আপুনি নিজে উদ্যোগী হোৱাৰ সময় পাৰ হৈ গ’ল!\n(২) প্ৰায়ে শিক্ষিত যুৱক যুৱতীসকলক লগ পাওঁ, এটি সাধাৰন (common) প্ৰশ্নৰে সৈতে -কি খেতি কৰিলে ভাল হব? কি কৃষিভিত্তিক উদ্যোগ স্থাপন কৰিলে সফল হম?\nউত্তৰটো হ’ল – চাৰ্ভে কৰি জানি লওক৷ যেনে, অসমলৈ আজিৰ তাৰিখত কি কি কৃষিজাত সামগ্ৰী ক’ৰপৰা আহি আছে বুজন পৰিমানত? এই তালিকাখন সঠিক ভাৱে পালেই উত্তৰ আপোনাৰ হাতত -‘X’সামগ্ৰীবিধ অসমৰ বাহিৰৰ পৰা আহি আছে মানে:\n– এই সামগ্ৰীবিধৰ অসমত ব্যৱহাৰ কৰোতা আছে,বজাৰখন ঘৰতে আছে!\n– ক’ৰপৰা আহি আছে গ’ম পালেই ওলাই পৰিব যে অসমত ইয়াৰ খেতি সম্ভৱ হয়নে নহয়৷\n– আমদানিৰ পৰিমাণে কব কিমানখিনি উৎপাদন এই ঘৰোৱা বজাৰে গিলিব পাৰিব!\n– হিচাব কৰক, এই উৎপাদন আৰু কোন কোন ঘৰুৱা উৎসৰ পৰা আহিব পাৰে আৰু কি পৰিমানে?\n– কৃষি বা সংশ্লেষণ কৰাৰ আগতেই গন্তি কৰক বজাৰক কি লাগে, কেনেকুৱাকৈ লাগে, কিমান লাগে?\n– সকলো নিৰ্দিষ্ট কৰাৰ পাচত আৰম্ভ কৰক আপোনাৰ কৃষিভিত্তিক ব্যৱসায়!\n#ঘৰতে খাবলৈ সৰু বাৰীখনতে কৰা খেতি আৰু বজাৰত বেচিবলৈ কৰা খেতিৰ উৎপাদনৰ খৰচ তথা বিক্ৰী দামৰ পাৰ্থক্য আছে৷ তদুপৰি স্থানীয় দৈনিক বা সাপ্তাহিক বজাৰৰ ‘চৰিত্ৰ’ খিনিয়ো বাকি বজাৰবোৰৰ সৈতে একে নহয়৷\nসফল বেপাৰৰ বাবে বজাৰ চাৰ্ভে কৰাটো এটা পূৰ্বচৰ্ত\n#কৃষিজাত উৎপাদনৰ মুখ্যত তিনি প্ৰকাৰৰ বজাৰ থাকে-\nপ্ৰথমখন হ’ল সজীৱ শাক-পাচলীৰ স্থানীয় বজাৰ,\nদ্বিতীয়খন হৈছে কোনো ফুড প্ৰছেছিং উদ্যোগক বিক্ৰী কৰা আৰু\nতৃতীয়খন হৈছে ৰপ্তানিৰ বজাৰ৷\n#ইয়াৰে প্ৰথমখনত আতাইতকৈ বেছিকৈ আৰু সহজে মুল্য পোৱা যায়, কিন্তু বিক্ৰীৰ মুঠ পৰিমাণ বেছি নহয়, সীমিত চাহিদা৷ অতি ক্ষুদ্ৰ খেতিয়কে মুখ্যতঃ এইখন বজাৰতে মনোনিৱেশ কৰিব লাগে৷\n#ব্যৱসায়িক ভিত্তিত কৃষি কৰিবলৈ আগবাঢ়িলে কম বা বেছি পৰিমাণে হলেও বজাৰখনৰ বিষয়ে সম্যক ধাৰণা এটা থকাটো বাধ্যতামূলক৷ নহলে ঘৰত খোৱাৰ জোখাতেই কৃষিকাৰ্য সীমাবদ্ধ ৰাখক অথবা আন কোনোবা সম্যক জ্ঞান থকা আৰু একে ব্যৱসায়ত জঢ়িতজনৰ নিৰ্দেশমতেহে উৎপাদন বাহাল ৰাখক, তাতেই তেওঁৰ মংগল৷\n#স্থানীয়ভাৱে গঢ় লৈ উঠা ক্ষুদ্ৰ তথা মধ্যমীয়া ধৰণৰ ফুড প্ৰছেছিং উদ্যোগ সমুহৰ প্ৰয়োজনতাটো অলপ বেলেগ হয়৷ তেওঁলোকক লগা সামগ্ৰীবোৰ নিৰ্দিষ্ট পৰিমানত সকলো মাহতে আৰু সম্যভাৱে লাগে৷ বতৰৰ উপৰত নিৰ্ভৰশীল খেতিয়কে সাধাৰনতে এই প্ৰয়োজনতা পূৰ কৰিব নোৱাৰে৷ তাৰবাবে কিছু বিশেষ আয়োজনৰ প্ৰয়োজন, যিটো মই পাচলৈ আলোচনা কৰিম৷ কিন্তু কৰিব পাৰিলে ইয়ে কৃষকসকলক এখন স্থায়ী বজাৰ দিয়ে আৰু কৃষকে নিচিন্তমনে খেতিত মনোনিৱেশ কৰিব পাৰে আৰু ক্ৰমিকভাৱে প্ৰসাৰ কৰি যাব পাৰে৷\n#ৰপ্তানিৰ বজাৰখনৰ ‘চৰিত্ৰ’ সুকীয়া৷ স্থানীয় বজাৰত যিবোৰ সামগ্ৰী বিক্ৰী হয়, বা যিটো ৰূপত হয় ৰপ্তানিৰ বজাৰত সেইটো নহবও পাৰে৷ কিন্তু যি ৰূপতেই (form) দিবলৈ অৰ্ডাৰ নাহক কিয়, যি সামগ্ৰীয়েই নহওক কিয়, সেইখন বজাৰত সোমোৱাৰ প্ৰাথমিক চৰ্ত হৈছে গুণগত মান আৰু যোগানৰ ধাৰাবাহিকতা৷ ইয়াৰে এটাও যদি কমি যায় ৰপ্তানিৰ বজাৰখনে আপোনাক চিৰ বিদায় দি দিব!\n#সাধাৰনতে ‘সাধাৰন’ লোকে ভুলকৈ ধাৰণা কৰা এটা কথা হৈছে – ৰপ্তানিৰ বজাৰত মুল্য বেছিকৈ পোৱা যায় স্থানীয় বজাৰৰ তুলনাত৷ কিন্তু আন্তঃৰাষ্ট্ৰীয় বজাৰত সামগ্ৰীৰ মূল্য আমাৰ স্থানীয় উৎপাদন আৰু চাহিদাৰ উপৰত পোনপটীয়াকৈ নিৰ্ভৰ নকৰে৷ ই বেছিয়ো হব পাৰে বা কমো হব পাৰে৷ ইয়াৰ বিষয়েও মই পাছত আলোচনা কৰিম৷ এটা বৰ দৰকাৰী কথা ৰপ্তানিৰ বজাৰখনৰ বিষয়ে এই যে, আপোনাৰ মতে অদৰকাৰী বুলি ভাবি থকা সামগ্ৰী একোটাও বিদেশৰ বজাৰত বহু দামত কিনা গ্ৰাহক থাকিব পাৰে৷ সেই দহটকীয়া বস্তুটোৱেই তেওলোকৰ ঠাইত এশটকীয়া পন্যলৈ ৰূপান্তৰিত হব পাৰে৷ এতিয়া খুচৰি খুচৰি যিয়েই উলিয়াব পাৰিব তেৱেঁই ৰজা! উদাহৰণস্বৰূপে, তামোলটোৰ সমান অনাৰসটোৰ কুমলীয়া অৱস্থাতে এটা পকা অনাৰসতকৈ দাম বেছি, বা, গাহৰিৰ কাণখনৰ দাম মাংসতকৈ বেছি, যিটো হয়তো আপোনাক মোক এনেই দিলেও নালাগে!\n#বজাৰেই মুখ্যভাৱে সকলো নিয়ন্ত্ৰণ কৰে৷ এতিয়া প্ৰশ্ন হ’ল – বজাৰখননো ক’ত আছে? বজাৰ সকলো ঠাইতে আছে৷ ঢুকি পোৱা নোপোৱাটো চাহিদা আৰু যোগানৰ পাৰ্থক্যটো বুজি পোৱাৰ উপৰতে নিৰ্ভৰকৰে৷ কিতাপৰ জটিল সুত্ৰবোৰ মই ইয়ালৈ টানি আনিব নুখোজো৷ আপুনি এখন বজাৰলৈ গৈছে ‘X’ বস্তুটো বিক্ৰী কৰিবলৈ য’ত আপোনাৰ দৰে আৰু এশজন বহি আছে একে উদ্দেশ্য লৈ, একেবিধ সামগ্ৰীকে লৈ৷ এতিয়া বিক্ৰী কাৰ সোনকালে হব? সেইজনৰ, যিজনৰ সামগ্ৰীৰ গুণাগুণ সকলোতকৈ ভাল কিন্তু একে দামতে উপলব্ধ৷ বা, একেই গুণাগুণৰ কিন্তু দাম অনপ হলেও কম৷ সকলোৱে জনা কথা কিন্তু ইয়াৰ বাদে কোনো আন যাদুকৰি সুত্ৰ নাই৷ তাত তিকি থাকিবলৈ হয় আপোনাৰ উৎপাদনৰ খৰচ আনতকৈ কম হব লাগিব, বা আপুনি কম দামত বিক্ৰী কৰিব লাগিব, যদিহে মূলটোও আপুনি হেৰুৱাব নুখোজে৷ দুই নম্বৰী উপায় বিলাকৰ বিষয়ে আলোচনা কৰিব নিবিচাৰিম৷\nআজিৰ খন্ডটো শেষ কৰাৰ আগতে এটা কথা আলোচনা কৰি থওঁ, মুখ্যতঃ ক্ষুদ্ৰ খেতিয়কক উদ্দেশ্যি৷ আপোনালোকে প্ৰতি কেজি সামগ্ৰীৰ বিক্ৰীমূল্যতকৈ প্ৰতিবিঘাৰ আমদানিটোৰ প্ৰতি বেছি গুৰুত্ব দিব লাগে৷ একমাত্ৰ উপায় হ’ল – উৎপাদন বঢ়াব লাগে৷ এই কথাটোত স্থায়ী ক্ৰেতাই সহযোগিতা কৰিব লাগে৷ কথাটো ঠিক কন্ট্ৰেক ফাৰ্মিং ধৰনৰ হবই লাগিব বুলি কোনো কথা নাই৷ ক্ষুদ্ৰ/অশিক্ষিত খেতিয়কক ক্লজ-ছাবক্লজ দি এগ্ৰীমেন্টত চহী লৈয়ো ইচ্ছা কৰিলেই আভুৱা ভৰাবলৈ দুষ্টজনৰ হাতত বহুত উপায় থাকে, যদি ইচ্ছা কৰে৷ সৎ উদ্দেশ্য লৈয়ো সৎভাৱেও লাভৰ মুখ দেখিব পাৰি৷ কোনো এজন ক্ৰেতাই যদি আপোনাৰ পৰা কম দামত (সীমাৰ ভিতৰত) বিছাৰে তেওঁক বেয়া পায় লাভ নাই৷ তেৱোঁ বেপাৰ কৰিবলৈহে আহিছে, লাভ কৰিবলৈহে আহিছে৷ এতিয়া, যদিহে ক্ৰেতাজনে আগবাঢ়ি খেতিয়কজনৰ খেতি বাতিত কিছু আধুনিকতা আনি প্ৰতি বিঘাৰ উৎপাদন বাঢ়ি যোৱাত সহায় কৰি দিয়ে তেন্তে ক্ৰেতাজনেও কম দামত কিনাৰ প্ৰস্তাৱ দিব পাৰে আৰু খেতিয়কজনেও প্ৰতি বিঘাত হিচাপ কৰি বেছিকৈ ৰাখি প্ৰতি কেজিত দাম কমাই দিব পৰা অৱস্থা এটাৰ সৃষ্টি কৰি লব পাৰে৷ তেতিয়াহে দুয়োপক্ষৰে সন্তোষজনক (win win) হাঁহি ওলাব! আচলতে ৰপ্তানিৰ ব্যৱসায়ী সকলৰ বাবে আজিৰ অসমৰ পৰিস্থিতিত ইয়াতকৈ বেলেগ উপায় নাই! বেছি বা কম নহয়, প্ৰাপ্যখিনি সকলোৱেই পাব লাগে৷\n(বি: দ্ৰ: যিহেতু কথাবোৰ বুজাব বা বুজিব পৰাটোহে মুখ্য কথা, গতিকে মই সাধাৰনতে ব্যৱহাৰ হোৱা শব্দহে ব্যৱহাৰ কৰিম৷ অসমীয়া ভাষাৰ প্ৰতিশব্দবোৰ কেতিয়াবা সাধাৰন খেতিয়কৰ বাবে ’দাঁত ভঙা’ শব্দ হৈ পৰে! বানানতকৈ বক্তব্যৰ উপৰত বেছি গুৰুত্ব দিয়েযেন)


08.09.20 Morning Assame Murli Om Shanti BapDada Madhuban\n"মৰমৰ সন্তানসকল – নিজৰ অন্তৰত হাত ৰাখি সোধা যে বাবাই যি শুনায় সেয়া সকলো মই জানো আগতে জানিছিলোঁ, যি শুনিছা সেয়া অৰ্থ সহিত বুজি আনন্দিত হৈ থাকা”\nতোমালোকৰ এই ব্ৰাহ্মণ ধৰ্মত সকলোতকৈ অধিক শক্তি আছে – সেয়া কোনটো আৰু কেনেকৈ?\nতোমালোকৰ এই ব্ৰাহ্মণ ধৰ্ম এনেকুৱা যে শ্ৰীমতেৰে গোটেই বিশ্বৰ সৎগতি কৰি দিয়ে। ব্ৰাহ্মণেই গোটেই বিশ্বক শান্ত কৰি দিয়ে। তোমালোক ব্ৰাহ্মণ কুল ভূষণসকল দেৱতা সকলতকৈও উচ্চ, তোমালোকে পিতাৰ দ্বাৰা এইটো শক্তি পোৱা। তোমালোক ব্ৰাহ্মণসকল পিতাৰ সহায়কাৰী হোৱা, তোমালোকেই সকলোতকৈ ডাঙৰ পুৰস্কাৰ (প্ৰাইজ্) পোৱা। তোমালোক ব্ৰহ্মাণ্ডৰো মালিক আৰু বিশ্বৰো মালিক হোৱা।\nঅতি মৰমৰ, কল্পৰ পাচত পুনৰাই লগ পোৱা আত্মিক সন্তানসকলৰ প্ৰতি আত্মিক পিতাই বহি বুজায়। আত্মিক সন্তানসকলে জানে যে আত্মিক পিতা এবাৰেই প্ৰত্যেক5হাজাৰ বছৰৰ পাচত নিশ্চয় আহে। কল্প নাম ৰাখি দিছে যিটো ক’বলগীয়া হয়। এই ড্ৰামাৰ অথবা সৃষ্টিৰ আয়ুস5হাজাৰ বছৰ, এই কথাবোৰ এজন পিতাইহে বহি বুজায়। এয়া কেতিয়াও কোনো মনুষ্যৰ মুখেৰে শুনিব নোৱাৰা। তোমালোক আত্মিক সন্তানসকল বহি আছা। তোমালোকে জানা যথাযথ আমাৰ; সকলো আত্মাৰ পিতা তেওঁ এজনেই। পিতাইহে সন্তানসকলক বহি নিজৰ পৰিচয় দিয়ে। যিটো কোনো মনুষ্য মাত্ৰই নাজানে। কোনেও নাজানে যে গড বা ঈশ্বৰ কি বস্তু হয়, যিহেতু তেওঁক ‘গড ফাদাৰ’ পিতা বুলি কয় গতিকে (তেওঁৰ প্ৰতি) বহুত প্ৰেম থকা উচিত। বেহদৰ (অসীমৰ) পিতা হয় তেন্তে নিশ্চয় তেওঁৰ পৰা উত্তৰাধিকাৰো পোৱা যায়। ইংৰাজীত ভাল শব্দ কোৱা হয় – “হেভেনলি গড ফাদাৰ” (স্বৰ্গীয় ঈশ্বৰ পিতা)। ‘হেভেন’ (স্বর্গ) বুলি কোৱা হয় নতুন সৃষ্টিক আৰু হেল (নৰক) বুলি কোৱা হয় পুৰণি সৃষ্টিক। কিন্তু স্বৰ্গক কোনেও নাজানে। সন্ন্যাসীসকলেতো নামানেই। তেওঁলোকে কেতিয়াও এনেকৈ নকয় যে পিতা স্বৰ্গৰ ৰচয়িতা হয়। “হেভেনলি গড ফাদাৰ” - এই শব্দকেইটি বহুত মিঠা আৰু ‘হেভেন’ প্ৰসিদ্ধও হয়। তোমালোক সন্তানসকলৰ বুদ্ধিত ‘হেভেন’ আৰু ‘হেল’ৰ গোটেই চক্ৰ, সৃষ্টিৰ আদি-মধ্য-অন্ত বুদ্ধিত ঘূৰি থাকে, যিসকল সেৱাধাৰী (ছাৰ্ভিচেব’ল) হয়, সকলোৱেতো একৰস সেৱাধাৰী নহয়।\nতোমালোকে পুনৰ নিজৰ ৰাজধানী স্থাপন কৰি আছা। তোমালোকে ক’বা আমি আত্মিক সন্তানসকলে পিতাৰ শ্ৰেষ্ঠতকৈও শ্ৰেষ্ঠ মতত চলি আছোঁ। উচ্চতকৈও উচ্চ পিতাৰহে শ্ৰীমত। শ্ৰীমদ্ভাগৱত গীতাৰো গায়ন কৰা হৈছে। এইখন হৈছে প্ৰথম নম্বৰৰ শাস্ত্ৰ। পিতাৰ নাম শুনাৰ লগে লগেই উত্তৰাধিকাৰ স্মৃতিত আহি যায়। এইখন সৃষ্টিত কোনেও নাজানে যে ‘গড ফাদাৰ’ৰ পৰা কি পোৱা যায়। ‘প্ৰাচীন যোগ’ বুলি কয়। কিন্তু বুজি নাপায় প্ৰাচীন যোগ কোনে শিকালে? তেওঁলোকেতো কৃষ্ণই শিকালে বুলিয়ে ক’ব কিয়নো গীতাত কৃষ্ণৰ নাম দি দিছে। তোমালোকে এতিয়া বুজি পোৱা যে পিতাইহে ৰাজযোগ শিকালে, যাৰ দ্বাৰা সকলোৱে মুক্তি-জীৱনমুক্তি পায়। এইটোও বুজি পোৱা যে ভাৰততহে শিৱবাবা আহিছিল, তেওঁৰ জয়ন্তীও পালন কৰে কিন্তু গীতাত নাম লুপ্ত হোৱাৰ বাবে মহিমাও লুপ্ত হৈ গৈছে। যাৰ দ্বাৰা গোটেই সৃষ্টিয়ে সুখ-শান্তি লাভ কৰে, সেইজন পিতাক পাহৰি গৈছে। ইয়াক কোৱাই হয় "একমাত্ৰ ভুলৰ নাটক"। ডাঙৰতকৈও ডাঙৰ ভুল এইটোৱে যে পিতাক নাজানে। কেতিয়াবা কয় তেওঁ নাম ৰূপৰ পৰা উপৰাম আকৌ কয় কাছ-মাছৰ অৱতাৰ লয়। পাথৰ-শিলগুটি সকলোতে আছে। ভুলৰ পাচত ভুল হৈ গৈ থাকে। ছিৰি তললৈ নামি যায়। কলা কম হৈ যায়, তমোপ্ৰধান হৈ গৈ থাকে। নাটকৰ পৰিকল্পনা (ড্ৰামা প্লেন) অনুসৰি যিজন পিতা স্বৰ্গৰ ৰচয়িতা হয়, যিজনে ভাৰতক স্বৰ্গৰ মালিক কৰি তুলিলে, তেওঁক পাথৰ-শিলগুটি সকলোতে আছে বুলি কৈ দিয়ে। পিতাই এতিয়া বুজায় তোমালোকে কেনেকৈ ছিৰি তললৈ নামি আহিছা, কোনেও একো গম নাপায়। নাটক কি হয়, সুধি থাকে। এই সৃষ্টি কেতিয়াৰ পৰা ৰচিত হৈছে? নতুন সৃষ্টি কেতিয়া আছিল তেতিয়া কৈ দিব লাখ লাখ বছৰ পূৰ্বে। এনেকৈ ভাবে যে পুৰণি সৃষ্টিৰতো এতিয়া বহুত বছৰ বাকী আছে, ইয়াক অজ্ঞান অন্ধকাৰ বুলি কোৱা হয়। গায়নো আছে - সৎগুৰুৱে জ্ঞান ৰূপী কাজল লগালে, অজ্ঞান-অন্ধকাৰ বিনাশ হ’ল। তোমালোকে বুজি পোৱা ৰচয়িতা পিতাই নিশ্চয় স্বর্গই ৰচনা কৰিব। পিতাইহে আহি নৰকক স্বর্গ কৰি তোলে। ৰচয়িতা পিতাহে আহি সৃষ্টিৰ আদি-মধ্য-অন্তৰ জ্ঞান শুনায়। আহেও অন্তিমত। সময়তো লাগে নহয় জানো। এয়াও সন্তানসকলক বুজাইছে জ্ঞানত ইমান সময় নালাগে, যিমান স্মৃতিৰ যাত্রাত লাগে। 84 জন্মৰ কাহিনী যেন এটা কাহিনীহে, আজিৰ পৰা5হাজাৰ বছৰ পূৰ্বে কাৰ ৰাজ্য আছিল, সেই ৰাজ্য ক'লৈ গ'ল ?\nতোমালোক সন্তানসকলৰ এতিয়া গোটেই জ্ঞান আছে। তোমালোক হওতে কিমান সাধাৰণ অজামিলৰ দৰে পাপী, অহল্যাসকল, কুঁজাসকল, ভিলনীসকল (নীচ শ্ৰেণীৰ) তেওঁলোকক কিমান উচ্চ কৰি তোলে। পিতাই বুজায় - তোমালোক কিহৰ পৰা কি হৈ গ'লা। পিতা আহি বুজায় - পুৰণি সৃষ্টিৰ অৱস্থা চোৱা এতিয়া কেনেকুৱা? মনুষ্যই একোৱে নাজানে যে সৃষ্টিৰ চক্ৰ কেনেকৈ ঘূৰে? পিতাই কয় - তোমালোকে নিজৰ অন্তৰত হাত থৈ সোধা - আগতে এইবোৰ জানিছিলোঁনে? একোৱে জনা নাছিলা। এতিয়া জানা বাবা পুনৰ আহি আমাক বিশ্বৰ বাদশ্বাহী (সাম্ৰাজ্য) দিয়ে। কাৰো বুদ্ধিত উদয় নহ’ব যে বিশ্বৰ বাদশ্বাহী কি হয়। বিশ্ব মানে গোটেই সৃষ্টিখন। তোমালোকে জানা পিতাই আমাক এনেকুৱা ৰাজ্য দিয়ে যাক আমাৰ পৰা আধাকল্পলৈকে কোনেও কাঢ়ি নিব নোৱাৰে। গতিকে সন্তানসকল কিমান আনন্দিত হোৱা উচিত। পিতাৰ পৰা কিমান বাৰ ৰাজ্য লৈছা। পিতা সত্য হয়, সৎ শিক্ষকো হয়, সৎগুৰুও হয়। কেতিয়াও শুনাই নাই। এতিয়া অৰ্থ সহিত তোমালোকে বুজি পোৱা। তোমালোক সন্তান হোৱা, পিতাকতো স্মৰণ কৰিব পাৰা। আজি-কালি সৰু কালতে গুৰুৰ শৰণাপন্ন কৰি দিয়ে। গুৰুৰ চিত্ৰ তৈয়াৰ কৰিও ডিঙিত পিন্ধে বা ঘৰত ৰাখি থয়। ইয়াততো বিস্ময়কৰ হয় - পিতা, শিক্ষক, সৎগুৰু সকলো এজনেই। পিতাই কয় - মই লগত লৈ যাম। তোমালোকক সুধিব কি পঢ়া? ক’বা, আমি নতুন সৃষ্টিত ৰাজ্য প্ৰাপ্ত কৰাৰ বাবে ৰাজযোগ পঢ়োঁ। এয়া হয়েই ৰাজযোগ। যিদৰে বেৰিষ্টাৰ (উকীল) যোগ থাকে তেন্তে নিশ্চয় বুদ্ধিযোগ বেৰিষ্টাৰৰ ফালেই যাব। শিক্ষকক নিশ্চয় স্মৰণতো কৰিবই নহয় জানো। তোমালোকে ক’বা - আমি স্বর্গৰ ৰাজ্য প্ৰাপ্ত কৰাৰ বাবেই পঢ়োঁ। কোনে পঢ়ায়? শিৱবাবা ভগৱানে। তেওঁৰ নামতো এটাই যিটো প্ৰচলিত হৈ আহিছে। ৰথৰ নামতো নাই। মোৰ নাম হয়েই শিৱ। পিতা শিৱ আৰু ৰথক ব্ৰহ্মা বুলি ক’ব। তোমালোকে এতিয়া জানা এয়া কিমান আশ্চৰ্যজনক (ৱণ্ডাৰফুল) হয়, শৰীৰতো এটাই। এওঁক ভাগ্যশালী ৰথ বুলি কিয় কয়? কিয়নো শিৱবাবাই প্ৰৱেশ কৰে তেন্তে নিশ্চয় দুটা আত্মা হ’ল। এয়াও তোমালোকে জানা অন্য কাৰো এইটো খেয়ালো নাহে। এতিয়া দেখুৱায় ভাগীৰথে গঙ্গাক আনিলে। কি পানী আনিলে নেকি? তোমালোকে এতিয়া বাস্তৱত (প্ৰেক্টিকেলত) দেখিবলৈ পোৱা - কি আনিছে, কোনে আনিছে? কোনে প্ৰৱেশ কৰে? পিতাই কৰে নহয় জনো। মনুষ্যৰ শৰীৰত জানো পানী প্ৰৱেশ কৰিব। জঁটাৰ পৰা পানী ওলাব জানো। এই কথাবোৰৰ ওপৰত মনুষ্যই কেতিয়াও খেয়ালো (বিচাৰো) নকৰে। কোৱাই হয় - ধৰ্মই শক্তি (ৰিলিজন ইজ মাইট)। ধর্মত শক্তি থাকে। কোৱা, সকলোতকৈ বেছি কোনটো ধৰ্মৰ শক্তি আছে? (ব্ৰাহ্মণ ধৰ্মৰ), হয় এইটো ঠিক, যি কিছু শক্তি আছে সেয়া ব্ৰাহ্মণ ধৰ্মতহে আছে, আৰু কোনো ধর্মত কোনো শক্তি নাই। তোমালোক এতিয়া ব্ৰাহ্মণ। ব্ৰাহ্মণসকলে শক্তি পায় পিতাৰ পৰা, যাৰ দ্বাৰা তোমালোক আকৌ বিশ্বৰ মালিক হোৱা। তোমালোকৰ কিমান অধিক শক্তি আছে। তোমালোকে ক’বা আমি ব্ৰাহ্মণ ধৰ্মৰ হওঁ। কাৰো বুদ্ধিত ধাৰণ নহ’ব। বিৰাট ৰূপো যদিও বনাইছে কিন্তু সেয়াও আধা। মুখ্য ৰচয়িতা আৰু তেওঁৰ প্ৰথম ৰচনাক কোনেও নাজানে। পিতা হৈছে ৰচয়িতা আকৌ ব্ৰাহ্মণ হৈছে টিকনি (আটাইতকৈ উচ্চ), ইয়াত শক্তি আছে। কেৱল পিতাক স্মৰণ কৰিলেই শক্তি পোৱা যায়। সন্তানসকলতো নিশ্চয় ক্ৰমানুসৰিয়ে হ'ব নহয় জানো। তোমালোক হৈছা এই সৃষ্টিত সৰ্বোত্তম ব্ৰাহ্মণ কুল ভূষণ। দেৱতাসকলতকৈও উচ্চ। তোমালোকে এতিয়া শক্তি পোৱা। সকলোতকৈ অধিক শক্তি আছে ব্ৰাহ্মণ ধৰ্মত। ব্ৰাহ্মণে কি কৰে? গোটেই বিশ্বক শান্ত কৰি দিয়ে। তোমালোকৰ ধৰ্ম এনেকুৱা যে শ্ৰীমতৰ দ্বাৰা সকলোৰে সৎগতি কৰে। সেইবাবে পিতাই কয় - তোমালোকক নিজতকৈও উচ্চ কৰি তোলোঁ। তোমালোক ব্ৰহ্মাণ্ডৰো মালিক, বিশ্বৰো মালিক হোৱা। গোটেই বিশ্বত তোমালোকে ৰাজত্ব কৰিবা। এতিয়া গায় নহয় - ভাৰত আমাৰ দেশ। কেতিয়াবা মহিমাৰ গীত গায়, কেতিয়াবা আকৌ কয় ভাৰতৰ কি অৱস্থা…….। নাজানেই যে ভাৰত ইমান উচ্চ কেতিয়া আছিল! মনুষ্যইতো ভাবে স্বর্গ অথবা নৰক ইয়াতেই। যাৰ ধন গাড়ী-মটৰ আদি আছে, তেওঁলোক স্বৰ্গত আছে। এইটো বুজি নাপায় যে স্বৰ্গ বুলি নতুন সৃষ্টিকহে কোৱা হয়। ইয়াত সকলোবোৰ শিকিব লাগে। বিজ্ঞানৰ (চাইন্সৰ) কলাও আকৌ তাত কামত আহে। এই বিজ্ঞানেও তাত সুখ দিয়ে। ইয়াততো এই সকলোবোৰৰ অল্পকালৰ সুখ পোৱা যায়। তাত তোমালোক সন্তানসকলৰ বাবে এয়া স্থায়ী সুখ হৈ যাব। ইয়াত সকলোবোৰ শিকিব লাগে যাৰ আকৌ সংস্কাৰ লৈ যাব। কোনো নতুন আত্মা নাহে, যিয়ে শিকিব। ইয়াৰ সন্তানেই বিজ্ঞানৰ কৌশল শিকি তালৈ যায়। বহুত বুধিয়ক হৈ যাব। সকলো সংস্কাৰ লৈ যাব আকৌ তাত কামত আহিব। এতিয়া হৈছে অল্পকালৰ সুখ। পাচত এই বোমা আদিয়েই সকলোৰে নাশ কৰি দিব। মৃত্যু অবিহনে শান্তিৰ ৰাজ্য কেনেকৈ হ’ব। ইয়াততো অশান্তিৰ ৰাজ্য। এয়াও তোমালোকৰ মাজত ক্ৰমানুসৰি আছে যিয়ে বুজি পায়, আমি প্ৰথমতে নিজৰ ঘৰলৈ যাম আকৌ সুখধামলৈ আহিম। সুখত পিতাতো নাহেই। পিতাই কয় - মোকো বানপ্ৰস্থ ৰথ লাগে নহয়। ভক্তি মাৰ্গতো সকলোৰে কামনাবোৰ পূৰণ কৰি আহিছোঁ। বাৰ্তাবাহকসকলকো দেখুৱাইছোঁ - কিদৰে ভক্তসকলে তপস্যা পূজা আদি কৰে, দেৱীসকলক সজাই, পূজা আদি কৰি আকৌ সমুদ্ৰত ডুবাই দিয়ে। কিমান খৰচ হয়। সোধা এয়া কেতিয়াৰ পৰা আৰম্ভ হৈছে? তেতিয়া ক’ব পৰম্পৰাগতভাৱে চলি আহিছে। কিমান দিগভ্ৰান্ত হৈ ঘূৰি থাকে। এয়াও সকলো নাটক হয়।\nপিতাই বাৰে বাৰে সন্তানসকলক বুজায় - মই তোমালোকক বহুত মিঠা (মধুৰ) কৰি তুলিবলৈ আহিছোঁ। এই দেৱতাসকল কিমান মিঠা। এতিয়াতো মনুষ্য কিমান কটু (কটু কথা কয়)। যিসকলে পিতাক বহুত সহায় কৰিছিল, তেওঁলোকৰ পূজা কৰি থাকে। তোমালোকৰো পূজাও হয়, পদো তোমালোকে উচ্চ প্ৰাপ্ত কৰা। পিতাই নিজে কয় - মই তোমালোকক নিজতকৈও উচ্চ কৰি তোলোঁ। উচ্চতকৈও উচ্চ ভগৱানৰ হৈছে শ্ৰীমত। শ্ৰীকৃষ্ণৰ বুলিতো কোৱা নহয়। গীতাতো শ্ৰীমত প্ৰসিদ্ধ। কৃষ্ণইতো এই সময়ত পিতাৰ পৰা উত্তৰাধিকাৰ লৈ আছে। কৃষ্ণৰ আত্মাৰ ৰথত পিতাই প্ৰৱেশ কৰিছে। কিমান আশ্চৰ্যজনক কথা। কেতিয়াও কাৰো বুদ্ধিত উদয় নহ’ব। বুজি পোৱাসকলকো বুজাবলৈ বহুত পৰিশ্ৰম হয়। পিতাই কিমান ভালদৰে সন্তানসকলক বুজায়। বাবাই লিখে সৰ্বোত্তম ব্ৰহ্মা মুখ বংশাৱলী ব্ৰাহ্মণ। তোমালোকে উচ্চ সেৱা কৰা গতিকে এয়া পুৰস্কাৰ পোৱা। তোমালোক পিতাৰ সহায়কাৰী হোৱা সেয়েহে সকলোৱে পুৰস্কাৰ পোৱা – পুৰুষাৰ্থৰ ক্ৰম অনুসৰি। তোমালোকৰো বহুত শক্তি আছে। তোমালোকে মনুষ্যক স্বৰ্গৰ মালিক কৰি তুলিব পাৰা। তোমালোক আত্মিক সেনা। তোমালোকে এই বেজ নিপিন্ধিলে মনুষ্যই কেনেকৈ বুজিব যে এওঁলোকো আত্মিক মিলেটেৰী হয়। মিলেটেৰীসকলে সদায় বেজ পিন্ধি থাকে। শিৱবাবা হ'ল নতুন সৃষ্টিৰ ৰচয়িতা। তাত এই দেৱতাসকলৰ ৰাজত্ব আছিল, এতিয়া নাই। পুনৰ পিতাই কয় মনমনাভৱ। দেহ সহিত সকলো সম্বন্ধ ত্যাগ কৰি মামেকম্ (মনেৰে কেৱল মোক) স্মৰণ কৰা তেতিয়া কৃষ্ণৰ ৰাজবংশত (ডায়নেষ্টিত) আহি যাবা। এই ক্ষেত্ৰত লাজ কৰিবলগীয়াতো কোনো কথা নাই। পিতাৰ স্মৃতি থাকিব। পিতাই এওঁৰ (ব্ৰহ্মাৰ) কাৰণেও কয় এওঁ নাৰায়ণৰ পূজা কৰিছিল, নাৰায়ণৰ মূৰ্তি লগত ৰাখিছিল। চলোঁতে-ফুৰোঁতে তেওঁক (নাৰায়ণক) চাইছিল। তোমালোক সন্তানসকলৰ এতিয়া জ্ঞান আছে, বেজতো নিশ্চয় লগাই ৰাখিব লাগে। তোমালোক হৈছা নৰৰ পৰা নাৰায়ণ কৰি তোলোঁতা। ৰাজযোগো তোমালোকেই শিকোৱা। নৰৰ পৰা নাৰায়ণ কৰি তোলাৰ সেৱা কৰা। নিজকে চাব লাগে মোৰ মাজত কোনো অৱগুণতো নাই?\nতোমালোক সন্তানসকল বাপদাদাৰ ওচৰলৈ আহা, পিতা হ'ল শিৱবাবা, দাদা (ব্ৰহ্মা) হ'ল তেওঁৰ ৰথ। পিতাই নিশ্চয় ৰথৰ দ্বাৰাই সাক্ষাৎ কৰিব নহয় জানো। পিতাৰ ওচৰলৈ আহে, ৰিফ্ৰেছ (সতেজ) হ'বলৈ। সন্মুখত বহিলে স্মৃতি আহে। বাবা লৈ যাবলৈ আহিছে। পিতা সন্মুখত বহি আছে গতিকে বেছিকৈ স্মৃতি আহিব লাগে। নিজৰ স্মৃতিৰ যাত্ৰাক তাতো তোমালোকে নিতৌ বঢ়াব পাৰা। ভাল বাৰু!\n(1) নিজক চাব লাগে যে মোৰ মাজত কোনো অৱগুণতো নাই! যিদৰে দেৱতাসকল মিঠা (মধুৰ) হয়, তেনেকুৱা মিঠা হৈছোঁনে?\n(2) পিতাৰ শ্ৰেষ্ঠতকৈও শ্ৰেষ্ঠ মতত চলি নিজৰ ৰাজধানী স্থাপন কৰিব লাগে। সেৱাধাৰী (ছাৰ্ভিচেব’ল) হোৱাৰ কাৰণে সৃষ্টিৰ আদি-মধ্য-অন্তৰ, স্বৰ্গ আৰু নৰকৰ (হেভেন আৰু হেলৰ) জ্ঞান বুদ্ধিত মন্থন কৰিব লাগে।\nশ্ৰেষ্ঠ ভাৱনাৰ আধাৰেৰে সকলোকে শান্তি, শক্তিৰ কিৰণ দিওঁতা বিশ্ব কল্যাণকাৰী হোৱা\nযেনেকৈ পিতাৰ সংকল্প বা বাণীত, দৃষ্টিত সদায়েই কল্যাণৰ ভাৱনা বা কামনা আছে তেনেকৈ তোমালোক সন্তানসকলৰ সংকল্পত বিশ্ব কল্যাণৰ ভাৱনা বা কামনা ভৰপূৰ হৈ আছে। যি কোনো কাৰ্য কৰোঁতে বিশ্বৰ সকলো আত্মাই যাতে প্ৰকট (ইৰ্মাজ) হয়। মাষ্টৰ জ্ঞান সূৰ্য হৈ শুভ ভাৱনা বা শ্ৰেষ্ঠ কামনাৰ আধাৰেৰে শান্তি আৰু শক্তিৰ কিৰণ দি থাকা তেতিয়া বিশ্ব কল্যাণকাৰী বুলি কোৱা হ’ব। কিন্তু ইয়াৰ বাবে সকলো বন্ধনৰ পৰা মুক্ত, স্বতন্ত্র হোৱা।\n"মই ভাৱ আৰু মোৰ ভাৱ", এয়াই দেহ-অভিমানৰ দুৱাৰ। এতিয়া এই দুৱাৰক বন্ধ কৰা।


আপুনি কিমান শতাংশ অসমীয়া? – Tultul Kutum\nআপুনি কিমান শতাংশ অসমীয়া?\nOctober 3, 2017 Tultul KutumLeaveaComment on আপুনি কিমান শতাংশ অসমীয়া?\nৰমেনে সিদিনা NRC ফৰ্ম জমা দি আহি মোক সুধিলে:-\n” বৰাদা, কওঁকচোন আমি অসমীয়া মানুহবোৰ আচলতে কিমান পাৰচেন্ট খাটি অসমীয়া ?”\nশুনি মোৰ চাইলেন্সাৰেদি ধোঁৱা ওলাই গল ।\nহয়তো কথাতো দকৈ ভাবিব লগা কথা দেখোন । কিমান পাৰচেন্ট হব পাৰে বাৰু ?\nমই ৰমেনকে সুধিলো :-\n” বাৰু তয়ে কচোন বাৰু কিমান পাৰচেন্ট মান হব ?”\nৰমেন:- “ঠিক আছে তেতিয়া হলে। মই কৈ যাম আপুনি হিচাব কৰি এভাৰেজ উলিয়াই দিব । অ কে ।”\n১। অসমীয়া লিখিত ভাষাত ৪০ শতাংশ বিদেশী শব্দ গতিকে ৬০ শতাংশ অসমীয়া ।\n২। চৰকাৰী কামকাজত ৯০ শতাংশ ইংৰাজী ১০ শতাংশ অসমীয়া ।\n২। কথিত ভাষাত আমি ৫০ শতাংশই অনা অসমীয়া শব্দ কওঁ । গতিকে ..\nবাহিৰৰ পৰা অহা সকলকো আমি নকওঁ অসমীয়া ভাষা শিকিবলৈ/কবলৈ। লাগিলে আমিয়েই তেওঁলোকৰ ভাষাকে কম ।\n৩। পিন্ধা পোচাকত গাঁৱৰ বুঢ়া বুঢ়ী,সত্ৰৰ গোঁসাই ভকত, শংকৰ সংঘৰ কেইজনমান বাপ বান্ধৱ, গাৱঁৰ ৮০ শতাংশ বোৱাৰীৰ বাহিৰে ১০০ শতাংশই বিদেশী / অনা অসমীয়া পোচাক পিন্ধে । গতিকে এভাৰেজ ১০ শতাংশহে অসমীয়া ।\n৪। কৃষ্টিৰ ক্ষেত্ৰত যেনে তেনে চুচৰি বাগৰি বিহুকেইটা পালন হৈ আছে তাতো ভেজাল ২৫ শতাংশ । অসমীয়া গীত মাত, চিনেমা, ভাওনা সবাহ, সত্ৰীয়া/ শংকৰী গীতমাত আৰু কলা কৃষ্টি, বিয়ানাম, আইনাম ,ধাইনাম, দিহানাম ,টোকাৰীগীত, লোকগীত,আজান ফকীৰৰ গীতমাত, নাটক, কৰা ,চোৱা,গোৱা অসমীয়া মানুহ ২০ শতাংশ মানহে হব চাৰ । বাকীবোৰ হয় বিলাতী নহয় বম্বে মাৰ্কা ।\n৫। অসমীয়া খাদ্যৰ ক্ষেত্ৰত দেখিব খাৰ,ঔটেঙা খোৱা মানুহ নোহোৱাই হল । গাঁৱৰ দুখীয়া মানুহ খিনিৰ বাহিৰে বাকীসকলে, নগৰীয়া সকলে অসমীয়া জলপান , পিঠা পনা, ব্যঞ্জন পাহৰি অনা অসমীয়া কেক, মম, চাওচাও,চাওমীণ, চাইনীজ, বঙালী, আদি বঙলুৱা খাদ্য খোৱা আৰম্ভ কৰিলে । গতিকে ৪০ শতাংশই বিদেশী খাদ্য খায় অসমীয়াই।\n৬। অসমৰ নগৰে চহৰে গাঁৱে ভূঁয়ে ওলোমাই ৰখা চাইনবৰ্ডবোৰৰ ৫ শতাংশও অসমীয়াত লিখা নহয় আৰু দোকান পোহাৰৰ নামবোৰ দেখিলে ভাৱ হয় আমি যেন ইংলেণ্ড / আমেৰিকাতহে আছো।গতিকে ৯৫ শতাংশই অনা অসমীয়া ।\n৭। অসমীয়া বাচন বৰ্তন ধোঁৱাচাঙত থৈ ৯০ শতাংশ অসমীয়াই বিদেশী বাচন, বৰ্তন, আসনহে ব্যৱহাৰ কৰে ।\n৮। আৰু এই যে বাৰ্থডে, মেৰিজ এনিভাৰ্চেৰী, মাদাৰ ডে,,ফাডাৰ ডে,ভেলেন্টাইন ডে, দি জে, ৰেইন ডেন্স, ফ্ৰেণ্ডচ ডে , নিউইয়েৰ ডে,কে আদি কৰি ডে আৰু ডেন্সত উটি ভাহি গৈ অসমীয়া জাতীয়,ধৰ্মীয়, গোষ্ঠীয়, পৰ্ববোৰ পাহৰি যোৱা অসমীয়া ২০ শতাংশৰ কম নহব ।\n৯। গাওঁ খনত ৬০ ঘৰ মানুহ । ৩৪৩ জন মানুহ।নামঘৰ দুটা। নামঘৰলৈ নাম লবলৈ যোৱা লোক ৩০ জন ।\n১০। অসমীয়া মাধ্যমত পঢ়া ছাত্ৰ ছাত্ৰী ৬০ শতাংশ বাকীবোৰ বিলাতী । আৰু বিলাতীবোৰে অসমৰ কথা একো নাজানে ।\n১১। নতুন প্ৰজন্মৰ ৯০ শতাংশই অসমৰ ইতিহাস, বুৰঞ্জী, ভূগোল নাজানে । সমন্ধীয় লোক, পৰিয়ালৰ সদস্য, বৰিষ্ঠ সকলক সম্বোধন কৰিবলৈ অসমীয়া শব্দ বিচাৰি নাপায় ।অভিভাৱকেও নাজানে ।\nকেচুৱাৰ মাত ফুটাৰ লগৰ লগে ইংৰাজী কোৱাতো বাধ্যতামূলক হৈ পৰিছে ।\n১১। NRC ৰ ফৰ্মখন অসমীয়া কিন্তু সংখ্যাবোৰ ইংৰাজী। গতিকে হিচাব কৰি এতিয়া কওক চাৰ আমি কিমান শতাংশ অসমীয়া হৈ আছো আৰু শূণ্য শতাংশ হবলৈ কিমান দিন লাগিব ।\nNext “বহু লুভীয়া পুৰুষে মোক কুৰুকি শেষ কৰিব বিচাৰিছিল” ক’লে পুনমে


এজেকিয়েল9- पवित्र बाइबिल [ইণ্ডিয়ান ৰিভাইচ ভাৰচন] - (এজে 9)\nতেতিয়া যিহোৱাই বৰ মাতেৰে কোৱা এই বাক্য মোৰ কাণত পৰিল আৰু ক’লে, “প্রহৰীসকলৰ প্ৰতিজনক নিজ নিজ হাতত বিনাশক অস্ত্ৰ লৈ নগৰলৈ আহিবলৈ দিয়া।”\nতেতিয়া চোৱা! উত্তৰ দিশৰ পৰা ওপৰ বাট-চৰাৰ বাটেদি নিজ নিজ হাতত হত্যাৰ অস্ত্ৰ লৈ ছয়জন লোক আহিল। তেওঁলোকৰ মাজত শণ সূতাৰ বস্ত্ৰ পিন্ধা আৰু কঁকালত লিখকৰ মৈলাম থকা এজন লোক আছিল। এইদৰে তেওঁলোক ভিতৰলৈ সোমাই পিতলৰ যজ্ঞবেদীৰ কাষত থিয় হ’ল।\nতেতিয়া যি কৰূব কেইজনৰ ওপৰত ইস্ৰায়েলৰ ঈশ্বৰৰ গৌৰৱ আছিল, সেই গৌৰৱ, সেই কৰূব কেইজনৰ পৰা উঠি গৃহটিৰ দুৱাৰডলিলৈ উঠি গ’ল। আৰু শণ সূতাৰ বস্ত্ৰ পিন্ধা আৰু কঁকালত মৈলাম থকা সেই লোকজনক যিহোৱাই মাতিলে।\nযিহোৱাই তেওঁক ক’লে, “তোমালোকে নগৰৰ মাজেৰে যোৱা যিৰূচালেমৰ মাজেৰে আৰু নগৰৰ মাজত চলি থকা সকলো ঘিণলগীয়া কাৰ্যৰ কাৰণে হুমুনিয়াহ পেলোৱা আৰু চিঞৰি কন্দা-কতা কৰি থকা লোকসকলৰ কপালত চিন দিয়া।”\nতেতিয়া তেওঁ মই শুনাকৈ আন কেইজনক ক’লে, “তোমালোকে তেওঁৰ পাছে পাছে নগৰৰ মাজেদি যোৱা আৰু প্ৰহাৰ কৰা! তোমালোকৰ চকুত কৃপাদৃষ্টি কি দয়া নাথাকক,\nবুঢ়া, ডেকা, যুৱতী, শিশু আৰু মহিলা আদি সকলোকে নিঃশেষে বধ কৰা, দয়া নকৰিবা! কিন্তু মূৰত চিন থকা কোনো লোকৰ কাষলৈ নাযাবা। মোৰ পবিত্ৰ স্থানৰ পৰা আৰম্ভ কৰা!” গতিকে তেওঁলোকে গৃহৰ সন্মুখত থকা সেই বৃদ্ধ লোকসকলৰ পৰা আৰম্ভ কৰিলে।\nতেওঁ তেওঁলোকক ক’লে, “গৃহটি অশুচি কৰা, চোতাল কেইখন হত হোৱা লোকসকলেৰে পূৰ কৰা। আগবাঢ়া!” গতিকে তেওঁলোকে ওলাই গৈ জেৰুচালেম নগৰক আক্রমণ কৰিলে।\nযেতিয়া তেওঁলোকে প্ৰহাৰ কৰি আছিল, তেতিয়া মই নিজকে অকলশৰীয়া যেন অনুভৱ কৰিলোঁ আৰু উবুৰি হৈ পৰি চিঞৰি কান্দি কান্দি কলোঁ, “হায় হায় প্ৰভু যিহোৱা! আপুনি যিৰূচালেমৰ ওপৰত আপোনাৰ ক্ৰোধ বৰষাই ইস্ৰায়েলৰ সকলোক অৱশিষ্ট ভাগ বিনষ্ট কৰিব নে?”\nতেওঁ মোক ক’লে, “ইস্ৰায়েল আৰু যিহূদা বংশৰ অপৰাধ অতিশয় গভীৰ। আৰু দেশ তেজেৰে পৰিপূৰ্ণ, আৰু নগৰখন দুৰ্নীতিৰে ভৰা; কিয়নো তেওঁলোকে কয়, ‘যিহোৱাই দেশখন ত্যাগ কৰিলে’ আৰু ‘যিহোৱাই দেখা নাপায়!’\nগতিকে মই হ’লে কৃপাদৃষ্টি নকৰিম আনকি দয়াও নকৰিম। বৰং তেওঁলোকৰ কাৰ্যৰ ফল তেওঁলোকৰ মূৰত ফলিওৱাম।”\nআৰু চোৱা! শণ সূতাৰ বস্ত্ৰ পিন্ধা আৰু কঁকালত মৈলাম থকা সেই পুৰুষজন ঘূৰি আহিল। “তুমি মোক আজ্ঞা দিয়া অনুসাৰে মই সকলো কৰিলোঁ”, এই বুলি তেওঁ বাৰ্ত্তা দিলেহি।


Zidine in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Zidine ar byavahar, ppali, parshwakriya, upkaar, kriya-pratikriya aaru satarkatabani\nZidine की जानकारी\nZidine ৰ লাভ আৰু ব্যৱহাৰসমূহ- Zidine Benefits & Uses in Assamese- Zidine ar laabh aaru byavaharsamuh\nZidine ৰ পালি আৰু সেয়া কেনেদৰে ল'ব- Zidine Dosage & How to Take in Assamese - Zidine ar paali aaru xeya kenedore lobo\nZidine ৰ পাৰ্শ্চক্ৰিয়াসমূহ- Zidine Side Effects in Assamese- Zidine ar parshwakriyasamuh\nZidine সংক্ৰান্ত সতৰ্কতাবাণীসমূহ- Zidine Related Warnings in Assamese- Zidine xonkranta xatarkatabanisamuh\nঅইন দৰৱৰ সৈতে Zidineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zidine with Other Drugs in Assamese- Oinor xoite Zidine ar gurutor kriya-pratikriya\nZidine মতভেদসমূহ- Zidine Contraindications in Assamese- Zidine nishedhsamuh\nZidine ৰ বিষয়ে সততে সোধা প্ৰশ্নসমূহ- Frequently asked Questions about Zidine in Assamese- Zidine ar bikhoye satate xodha prashnasamuh\nখাদ্য আৰু মদৰ সৈতে Zidine ক্ৰিয়া-প্ৰতিক্ৰিয়া- Zidine Interactions with Food and Alcohol in Assamese- khadya aaru modor xoite Zidine kriya-pratikriya\nZidine ৰ লাভ আৰু ব্যৱহাৰসমূহ - Zidine Benefits & Uses in Assamese - Zidine ar laabh aaru byavaharsamuh\nZidine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZidine ৰ পালি আৰু সেয়া কেনেদৰে ল'ব - Zidine Dosage & How to Take in Assamese - Zidine ar paali aaru xeya kenedore lobo\nZidine-ৰ উপাদানসমূহ - Zidine Active Ingredients in Assamese - Zidine-ar upadaansamuh\nZidine ৰ পাৰ্শ্চক্ৰিয়াসমূহ - Zidine Side Effects in Assamese - Zidine ar parshwakriyasamuh\nগৱেষণাৰ ভিত্তিত, Zidine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZidine সংক্ৰান্ত সতৰ্কতাবাণীসমূহ - Zidine Related Warnings in Assamese - Zidine xonkranta xatarkatabanisamuh\nZidine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZidine এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Zidine খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nZidine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Zidine ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Zidine গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Zidine কি প্ৰভাৱ দেখা গৈছে?\nZidineৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Zidine কি প্ৰভাৱ দেখা গৈছে?\nZidineৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Zidine ৰ কি প্ৰভাৱ দেখা গৈছে?\nZidineৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Zidineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zidine with Other Drugs in Assamese - Oinor xoite Zidine ar gurutor kriya-pratikriya\nZidine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZidine মতভেদসমূহ - Zidine Contraindications in Assamese - Zidine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zidine লোৱা অনুচিত যাতে -\nZidine ৰ বিষয়ে সততে সোধা প্ৰশ্নসমূহ - Frequently asked Questions about Zidine in Assamese - Zidine ar bikhoye satate xodha prashnasamuh\nএই Zidine-এ অভ্য়াস বা নিচাৰ সৃষ্টি কৰে নেকি?\nZidineৰে অভ্যাস গঠনৰ কোনো কথাৰ প্ৰতিবেদন পোৱা নাই।\nআপুনি Zidine লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, আপুনি ডাক্তৰৰ পৰামৰ্শৰ পিছতহ Zidine লোৱাটো নিৰাপদ।\nনহয়, Zidineয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Zidine ক্ৰিয়া-প্ৰতিক্ৰিয়া - Zidine Interactions with Food and Alcohol in Assamese - khadya aaru modor xoite Zidine kriya-pratikriya\nখাদ্য আৰু Zidineৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Zidine ল'ব পাৰে।\nমদ আৰু Zidineৰ মাজৰ প্ৰতিক্ৰিয়া\nZidine লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nZidine ৰ অনুকল্প - Substitutes for Zidine in Assamese\nZidine ৰ মূল্য আৰু পেকৰ চাইজ - Zidine Price and Pack Size in Assamese - Zidine ar mulya aaru pakor size\nআপুনি বা আপোনাৰ পৰিয়ালৰ কোনোবাই Zidine লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Zidine ব্যৱহাৰ কৰিছিল নেকি?\nআপুনি কিমান পৰিমাণে Zidine সেৱন কৰিছিল?\nআপুনি Zidine ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Zidine সেৱন কৰে?


বান্ধৈৰ বিয়াৰ আনন্দ-দীক্ষিতা বৰা – ফটাঢোল\nFebruary 1, 2021 লটিঘটি\t7 Comments\nবান্ধৈৰ বিয়াৰ আনন্দ-দীক্ষিতা বৰা\nকাহিনীটো আচলতে কিছু পুৰণি, কেইবা দশকৰ আগৰ৷ সময়টো বুজিবলৈ ক’ব পাৰি যে ‘কুলেন’ বােলা পদার্থবিধ ধৰাপৃষ্ঠত আবিৰ্ভাৱ হােৱাৰ আগৰে কথা\nসেয়া। এখন সৰু পাহাৰীয়া চহৰৰ আৱাসিক অঞ্চল এটাৰ এজন ডেকা আৱাসীৰ বিয়াৰ সময়৷ কলনিৰ সকলােকে বিয়াৰ নিমন্ত্রণ দি দৰা কাহানিবাই ঘৰলৈ গ’ল। পিচে দৰা কইনাৰ য’ত ঘৰ, সেইখন দুৰণিবটীয়া ঠাইলৈ সকলােলােক যােৱাত অসুবিধা হােৱা হেতুকে চাৰিজন ব্যক্তি কলনিৰ প্রতিনিধি হিচাপে বিবাহ অনুষ্ঠানলৈ যােৱাৰ কথা ঠিক হ’ল৷ কলনিৰ এক অন্যতম আৱাসী, অফিচটোৰ ওপৰৱালা বিষয়াজন তেতিয়া নতুনকৈ লােৱা এম্বেছাদৰৰ গাড়ীখনৰে গৌৰৱান্বিত। গাড়ীৰ গিৰি তথা একমাত্র চালক হিচাপে তেখেত আছিল প্রতিনিধিসকলৰ সঁজাতী দলটোৰ\nমুখিয়াল। তেখেতে লগত আৰু তিনিজন লগৰীয়া লৈ সহকর্মীজনৰ সেই শুভ-বিবাহৰ দিনটোত পুৱাই পুৱাই চাৰিওজনে যাত্ৰা আৰম্ভ কৰিলে৷ পূর্বে উল্লেখিত\nধৰণে কুলেন বােলা কোনাে পদাৰ্থৰ যিহেতু অস্তিত্ব এই মুলুকত নাছিল, গতিকে দুৰণিবটিয়া মটৰগাড়ীৰ যাত্ৰাৰ প্ৰক্ৰিয়াটো বর্তমান সময়তকৈ কিছু পৃথক আছিল৷ গাড়ীৰ ডিকিত আন বয়-বস্তু নিবলৈ ঠাই থাকক বা নাথাকক, দুটা প্রকাণ্ড প্রকাণ্ড গেলনৰ উপস্থিতি সদা বাঞ্চনীয় আছিল৷ প্ৰক্ৰিয়াটো আছিল ঠিক এনেধৰণৰ যে গাড়ীৰ ইঞ্জিনে তম্ভিব পৰা নাই যেন পালেই বাটৰ কাষত গাড়ী ৰখাই বনেট খুলি\nদিয়া হয়, উতলি যােৱা পানীবােৰ উলিয়াই দিয়া হয়, গেলনত থকা ঠাণ্ডা পানীখিনি ভৰাই গাড়ীখনক কিছুপৰ হাৱা খাই চেঁচা পৰিবলৈ দিয়া হয়, চেঁচা যেন\nপালেই আকৌ যাত্ৰা আৰম্ভ হয়৷ লগতে, বাটত য’তে দমকল, কুঁৱা, পৰিষ্কাৰ পুখুৰী আদি পানীৰ উৎস পােৱা যায়, তাতে গাড়ী ৰখাই গেলন দুটা ৰি-ফিল\nকৰি আগবাঢ়িব লাগে৷ এইটো প্রক্রিয়াৰে দলটো গৈ থাকোঁতে থাকোঁতে আবেলি হ’ল৷ বাট তেতিয়া আধাতকৈ অকণ বেছি পাৰ হৈছিল৷\nপিছে আবেলিৰ হেঙুলী বেলিয়ে যেন অথন্তৰ কিছুমানহে লৈ আহিল৷ চহৰ এখনৰ মাজমজিয়াতে গাড়ীখনে আৰু আগ নাবাঢ়োঁ বুলি যি ওফোন্দ পাতিলে, তাক কোনােমতেহে কাষত থকা গেৰেজ এটালৈ লৈ যাব পৰা গ’ল৷ মেকানিকে যেতিয়া ক’লে যে গাড়ীখন ঠিক কৰিবলৈ আঢ়ৈ ঘণ্টামান সময় লাগিব, চাৰিওজন বিবাহযাত্রী বিমোৰত পৰিল৷ সময় কটোৱাৰ উপায় হিচাপে ওচৰৰে চিনেমা হল\nএটাত চিনেমা চাবলৈ যােৱাৰ কথা ওলাল৷ গাড়ীৰ মালিককে ধৰি মুঠ তিনিজনে মিলি চিনেমা হললৈ গ’ল, পিচে চতুর্থজন সহযাত্রী নগ’ল, তেখেত অকলেই\nগেৰেজত বহি একমনে মেকানিকৰ কাম নিৰিক্ষণ কৰাত লাগিল।\nদুঘণ্টামান গেৰেজতে বােন্দাপৰ দিয়াৰ পাছত চতুর্থ ব্যক্তিজনৰ আমনি লাগিল৷ হঠাৎ তেখেতৰ মনত এক ইচ্ছা জাগিল যে বন্ধুৰ বিয়ালৈ যাব যিহেতু, হাতত সময়ো আছে, গতিকে অলপ ধুনপেচ মাৰি লােৱা যাওক। বিয়ালৈ বুলি ওলাই আহােঁতে এইষাৰ কথা তেখেতৰ মনত নাছিল আকৌ, গেৰেজতহে ভাবিলে। গতিকে ওচৰতে চেলুন এখন বিচাৰি তালৈ গ’ল৷ চেলুন পায়েই প্রথমে নাপিতক গাড়ীখনৰ বর্ণনা দি বুজাই ক’লে যে এনেকুৱা ধৰণৰ গাড়ী এখন দেখিলেই মাত দিবি আৰু মােক ক’বি৷ তেতিয়াৰ দিনত যিহেতু\nমটৰগাড়ীৰ সংখ্যা কম আছিল, গতিকে গাড়ী এখনত চকু দিয়াটো ইমান টান কাম নাছিল৷ সেয়েহে নাপিতক দায়িত্ব দি তেখেত চেলুনৰ চকীখনত আৰামেৰে বহি\nগেৰেজত বহি থকাৰ ভাগৰ পলুৱাবলৈ লাগিল৷ ইফালে নাপিতে চুলি কাটি উঠি দাঢ়ি কটাৰ যাে-জা কৰিছিলহে, তেনেতে ধুন মাৰিবলৈ যােৱাজনে আইনাত দেখিলে যে ৰাস্তাৰে গাড়ীখন পাৰ হৈ গ’ল আৰু তেওঁৰ বাকী সহযাত্রীকেইজনে চলং হেন গাড়ীখনৰপৰা কাছৰ দৰে ডিঙিটো মেলি, কোঁচাই ইফালে সিফালে ঘূৰি তেখেতক চাই চাই গৈছে৷ তাৰপিছত আৰু কি, ৰৈ থকাৰ সময় নাই৷ চকীৰপৰা উঠি নাপিতক ওফৰাই তেখেতে গাড়ীখনৰ পিছে পিছে চিঞৰি চিঞৰি লৰ ল’লে৷ ইমান শ্বাসৰূদ্ধকৰ পৰিস্থিতিত জানাে তেখেতৰ হুঁচ থাকিব যে নাপিতজনৰ মূল্যবান সম্পদবিধ তেখেতে তেতিয়াও আলিংগন কৰি দৌৰি আছিল, কিন্তু নাপিতে সঠিক সময়ত কথাটো ধৰিব পাৰিলে৷ গতিকে তেখেতৰ পিছে পিছে নাপিতজনে “বাবুজী টাৱেল দে যায়িয়ে” বুলি দৌৰিবলৈ লাগিল। ‘গ্রাউণ্ড জিৰ’ত উপস্থিত অলেখ বাটৰুৱাৰ উৎকণ্ঠাত যতি পেলাই অৱশেষত গাড়ীখন ৰখালে৷ সেইজনেও\nটাৱেলেৰে দাঢ়ি কাটিবলৈ বুলি সানি থোৱা ফেনখিনি মচি সেইখন নাপিতলৈ দলিয়াই গাড়ীত উঠিলগৈ কোনােমতে৷ এইবাৰ পুনৰ নতুন উদ্যমেৰে দলটোৱে যাত্ৰা আৰম্ভ কৰিলে৷\nমুঠেই তিনিবাৰ মান বাট হেৰুৱাই পৰুৱাই পােৱাৰ দৰে ঘূৰি থাকি চাৰিওজনে অশেষ কষ্ট আৰু একাগ্ৰতাৰে আগুৱাই গৈ অৱশেষত লক্ষ্যস্থানত উপস্থিত হ’ল৷ বিশ্বজয়ৰ হাঁহিৰে গাড়ীৰপৰা নামি আহিহে পিছে গম পালে যে তেওঁলােকৰ বিয়াখােৱা অভিযানৰ সফল সমাপ্তিৰ অভিবাদন জনাবলৈ কোনােৱেই উপস্থিত নাই। তেতিয়া দোভাগ নিশা, দৰাঘৰ উৰুঙা; কইনাৰ ঘৰৰ ৰভাতলীত তেতিয়া মন্ত্রোচ্চাৰণ চলি আছিল, এই চাৰিওসিদ্ধৰ অলক্ষিতে।\nদলটোৰ যাত্ৰা পুনৰায় আৰম্ভ হ’ল৷ দৰাঘৰৰ ৰভাতলত কলমতিয়াই থকা সদাশয় ব্যক্তি এজনৰ পৰামর্শক্রমে চাৰিওজন এইবাৰ কইনা ঘৰলৈ ওলাল৷ পিচে কিছুপৰৰ পাছত আকৌ লাগিল লেঠা৷ মাজতে ডাঙৰ গছ এজোপাৰে সৈতে এটা তিনি-আলী, তাৰপৰা বা কেনি যাবলৈ কৈছিল! চাৰিওজনে মনত পেলাব\nনােৱাৰিলে৷ গছজোপাৰ তলতে এখন দোকানঘৰ, ভিতৰত কোনােবাই কুহুৰ কুহুৰকৈ কাহি থকাৰ শব্দ৷ গাড়ীৰপৰাই এজনে মাত দিলে বন্ধ দোকানখনলৈ\nবুলি, কইনা ঘৰৰ ঠাইখনৰ নামটো কৈ সুধিলে যে তালৈ গ’লে এতিয়া কোনটো ৰাস্তাৰে যাব লাগিব৷ ভিতৰৰপৰা উত্তৰ আহিল, যথেষ্ট গহীন উত্তৰ,\n: মােৰ ভৰি পথানৰ পিনৰ ৰাস্তাটোৰে যা৷\nক্ষন্তেক পৰৰ নিস্তৱদ্ধতা৷ তাৰপিছত সাহ কৰি গাড়ীৰপৰা আন এজনে ক’লে যে,\n: আপােনাৰ ভৰিকেইটা কোনফালে আছে আমিনাে কেনেকৈ জানিম?\nচৰম বিৰক্তিৰে বয়সীয়াল দোকানিজন উঠি আহি দলটোক ৰাস্তাটো ভালকৈ বুজাই দি থৈ গ’ল৷ ঈশ্বৰৰ নাম লৈ পুনৰ যাত্ৰা আৰম্ভ কৰি এইবাৰ তেওঁলােক কইনাৰ ঘৰত উপস্থিত হ’ল৷ দিনজোৰা যাত্ৰা আৰু লটিঘটিৰ অন্তত তেওঁলােক ভাগৰুৱা যদিও কিছু গপচতেই নামিল গাড়ীৰপৰা, দৰাঘৰীয়া মানুহ নহয় জানাে! তাকো আকৌ দৰাৰ সহকর্মী তথা বন্ধু৷ পিচে এইখন ৰভাতলীৰ আদৰণিভাগাে যেন কিছু\nউৰুঙা, আচলতে ৰভাতলীত মানুহেই সেৰেঙা৷ দৰা কইনাৰাে দেখাদেখি নাই৷ সুধি-পুছি গম পােৱা গ’ল যে বিবাহ অনুষ্ঠান সম্পন্ন হােৱাৰ পিছত দৰা কইনাক\nতেতিয়া খােৱা বােৱাৰ বাবে ভিতৰলৈ নিয়া হৈছে৷ দুজনমানে দৰাৰ বন্ধু বুলি জানি তেওঁলােকক ভিতৰলৈকে লৈ গ’ল৷ দৰা-কইনাৰ খােৱা বােৱা, নীতি নিয়ম প্রায় শেষ হৈছিল তেতিয়া৷\n: আপােনালােক এতিয়াই পালেহিয়েইনে? ইমান সােনকালে৷\nবন্ধুবৰ্গৰ অসমত উপস্থিতি দেখি দৰাই অভিভূত হৈ সুধিলে৷ চাৰিওজনে গৈ তাতে দৰাক অভিনন্দন জনালে, কইনাৰ লগত চিনাকি হ’ল আৰু বিয়াৰ উপহাৰ আগবঢ়ালে৷ আৰু তাৰপিছত….? তাৰপিছত নাে আৰু কি, বান্ধৈৰ বিয়াত আনন্দ কৰিম বুলি যােৱা চাৰিজনীয়া দলটোৱে বিয়াৰ নামত কইনা বিদায় আৰু\nদৰা কইনা আদৰা অনুষ্ঠানকেইটা চাই, দুপৰীয়া এসাজ খাই বিদায় ল’লে৷\n« ৰিপ্-ৰাস্না বণিয়া(বৰুৱা)\nলাই হালে জালে-মাধুৰীমা ঘৰফলীয়া »\nধেততেৰি, ভাল লটিঘটি হৈছিল।\nবিয়া ঘৰ পালেগৈ কোনোমতে\nহা হা! মজ্জা\nইয়াকে কয় লটিঘটি৷


অসমীয়াক সুৰৰ জিঞ্জিৰি পিন্ধাই আঁতৰি গ’ল ভিতালী দাস... - Prag News\nHomeআঞ্চলিকঅসমীয়াক সুৰৰ জিঞ্জিৰি পিন্ধাই আঁতৰি গ’ল ভিতালী দাস...\nঅসমীয়াক সুৰৰ জিঞ্জিৰি পিন্ধাই আঁতৰি গ’ল ভিতালী দাস…\nগুৱাহাটী : অসমীয়া জনজীৱনৰ প্ৰতিচ্ছবি তুলি ধৰা বিহুগীতবোৰক মানুহৰ মনলৈকে কঢ়িয়াই নিয়া কণ্ঠ হেৰাই গ’ল। প্ৰতিজন অসমীয়াৰ শৈশৱ কৈথা যৌৱন মোহাছন্ন কৰি ৰখা আপোন মাতটো হেৰাই গ’ল। সাতবিহুৰ মাজতে বিহুগীতৰ সম্ৰাজ্ঞী ভিতালী দাসৰ বিয়োগ সাংস্কৃতিক ক্ষেত্ৰখনৰ বাবে অপূৰণীয় ক্ষতি। সৰুৰে পৰা সংগীতৰ সৈতে জড়িত ভিতালী দাসৰ জন্ম ১৯৭৯চনৰ ৬জুনত উত্তৰ গুৱাহাটীৰ মাজগাঁওত। উত্তৰ গুৱাহাটী ছোৱালী হাইস্কুলত পঢ়ি থকা সময়ছোৱাতে তেওঁ লাভ কৰিছিল শ্ৰেষ্ঠ গায়িকাৰ সন্মান। পৰৱৰ্তী সময়ত উত্তৰ গুৱাহাটী মহাবিদ্যালয়ত কলেজীয়া জীৱন আৰম্ভ কৰা ভিতালী দাসে সদৌ অসম ছাত্ৰ সন্থাৰ সৈতে জড়িত হৈ নিজ প্ৰতিষ্ঠানখনক প্ৰতিনিধিত্ব কৰিছিল। কায়িকভাৱে ভিতালী দাস আমাৰ মাজত নাই যদিও তেওঁৰ গীত-মাত কথা আৰু কন্ঠেৰে অসমীয়াৰ মন মাজুলীত চিৰদিন জীয়াই থাকিব। ‘জোনবাইৰ দেশত ঘৰ সাজিব খোজা’ শিল্পীগৰাকীৰ বিয়োগত সামাজিক মাধ্যমযোগে তেওঁৰ সান্নিধ্য লাভ কৰা অসংখ্যজনে স্মৃতিৰ মুকুতামালা গুঠিছে।\nসামাজিক মাধ্যমযোগে আপোন শিল্পীগৰাকীৰ বিয়োগত তৰালি শৰ্মাই শোক প্ৰকাশ কৰি শ্ৰদ্ধাঞ্জলি জ্ঞাপন কৰিছে এনেদৰে, ‘ভিতালী বা ক’ৰ পৰা আৰম্ভ কৰিম, ক’ত শেষ কৰিম? কিমান স্মৃতি, কিমান কাহিনী, কিমান গীত! সেই পুহ, মাঘ, ফাগুণ, চ’ত, ব’হাগত আমাৰ এৰাব নোৱাৰা ব্যস্ততা৷ সেইযে উত্তৰ গুৱাহাটীৰ পৰা পুহ মাহৰ কুঁৱলী ফালি ফালি পুৱাই গুৱাহাটী আহে আপুনি; সেইযে আপোনাৰ স্কুটী খনৰ পাছফালে উঠি এটি ষ্টুডিঅ’ৰ পৰা আন এটি ষ্টুডিঅ’ত দিনৰ দিনটো, ৰাতিটো, এদিন- দুদিন, এমাহ, দুমাহ, একেলগে কটোৱা সময়বোৰ… একেলগে গোৱা গীতবোৰ… সেই সৰু সৰু ধেমালিবোৰ… সৰু সৰু কথাবোৰ…\nআপোনাৰ কোনটো বিহুগীতৰ কথা ক’ম? জানমণি, অঞ্জনা, জোনবাই, নাহৰ, তগৰ, বাখৰ… আপুনি যিটো গীতেই গাই সেইটোৱেই যে জনপ্ৰিয় হৈছিল! আৰু আপোনাৰ মাতটো! আপোনাৰ মাততেই যে ব’হাগ বিচাৰি পাওঁ! কোৱা নহ’ল কাহানিও, কিন্তু আপুনি জানিছিল কিমান ভাল পাওঁ আপোনাক…\nRip Vitali Das\nPrevious articleবহিঃৰাজ্যৰ ব্যক্তি প্ৰৱেশৰ ক্ষেত্ৰত মেঘালয়ত নিষেধাজ্ঞা জাৰি\nNext articleৰঙাঘৰৰ আলহী ৰাজনৈতিক নেতাঃ কোন এই নেতা?


চিন্তনঃ অসমীয়াৰ শত্ৰু, কেৱল অসমীয়াই নে? : ডা° বিৰাজ কুমাৰ শৰ্মা - অসমীয়াৰ সুখ-দুখ\nHome ARTICLE CHINTAN dr. biraj kr sarma RECENT চিন্তন ডাঃ বিৰাজ কুমাৰ শৰ্মা প্ৰৱন্ধ চিন্তনঃ অসমীয়াৰ শত্ৰু, কেৱল অসমীয়াই নে? : ডা° বিৰাজ কুমাৰ শৰ্মা\nচিন্তনঃ অসমীয়াৰ শত্ৰু, কেৱল অসমীয়াই নে? : ডা° বিৰাজ কুমাৰ শৰ্মা\nxukhdukh.com July 20, 2020 ARTICLE, CHINTAN, dr. biraj kr sarma, RECENT, চিন্তন, ডাঃ বিৰাজ কুমাৰ শৰ্মা, প্ৰৱন্ধ,\nঅসমীয়াৰ শত্ৰু, কেৱল অসমীয়াই নে?\nডা° বিৰাজ কুমাৰ শৰ্মা\nঅসমীয়া এটা বিশাল জাতি। বহু জাতি-উপজাতি ধৰ্ম-বৰ্ণ মিলনৰ ফলত এক অসমীয়া জাতিৰ ধাৰণাই গঢ় লৈছে। বহু সময়ত অসমীয়া জাতিক এলেহুৱা জাতি বুলি আখ্যা দিয়া হয়। কেতিয়াবা আকৌ কেকোঁৰা মানসিকতাৰ জাতি বুলি সমালোচনা কৰা হয়। কেতিয়াবা আকৌ আন্দোলনকাৰী বন্ধ প্ৰদেশৰ বাসিন্দা বুলিও খোঁচ মৰা হয়। অসমীয়া জাতিৰ যদিও কেইবা শতিকাৰ গৌৰৱোজ্বল ইতিহাস আছে, তথাপি অসমীয়া অস্তিত্ব ৰক্ষাক লৈ ভৱিষ্যতক লৈ শংকাৰ শেষ নাই। এই আশংকা দিনক দিনে বাঢ়িছেহে। অসমৰ খিলঞ্জীয়াৰ সংজ্ঞা নিৰূপনেৰে পুৰণি অসমীয়াক অসমলৈ হোৱা নতুন অনুপ্ৰৱেশে সৃষ্টি কৰা ন-অসমীয়াৰ পৰা সুৰক্ষিত কৰা প্ৰশ্ন আহিল। ভাৰতীয়কৰণে অসমত ন-কৈ বসতিৰ সৃষ্টি কৰা অনা-অসমীয়া সকলৰ পৰাও অৰ্থনৈতিক ভাৱে সুৰক্ষিত কৰাৰ প্ৰশ্ন উঠিল। সেয়ে সৃষ্টি হ'ল জাতি-মাটি-ভেটি ৰক্ষাৰ ৰাজনৈতিক প্ৰতিশ্ৰুতি আৰু তাৰেই ভিত্তিত নিৰ্বাচনী ৰাজনীতি।\nআজিৰ আলোচনাটোত ৰাজনৈতিক দিশতকৈ সামাজিক উদাহৰণহে দাঙি ধৰিবলৈ খোজা হৈছে। যাৰ পৰা হয়তো আমি নিজকে প্ৰশ্ন কৰিব পাৰিম, আজি অসমীয়া শত্ৰু কোন, উত্তৰো চাগে নিজেই দিব পাৰিম, অসমীয়াই বুলি।\nবাঢ়নী পানীয়ে নতুনকৈ নিৰ্মিত মথাউৰিটো ভাঙি গাওঁখন জলমগ্ন কৰিলে ৷ সকলোৰে ঘৰ পানীৰ তলত ৷ নামঘৰত ৰাইজ একগোট হৈছে ৷ নামঘৰত ঠিকাদাৰক অভিশাপ দিছে ৷ অথচ একেখিনি মানুহেই যোৱাবছৰ একেজন ঠিকাদাৰকেই নায়ক সজাইছিল, যেতিয়া ৰাইজে নামঘৰৰ বাবে ঠিকাদাৰজনে আগবঢ়োৱা এক বুজন পৰিমাণৰ ধন বৰঙনি হিচাপে গ্ৰহন কৰিছিল ৷ তেতিয়া তেওঁলোকে পাহৰি গৈছিল যে ঠিকাদাৰজনৰ ইমান ধনৰ উৎস ক’ত ৷ বৰঙনি আগবঢ়াই ঠিকাদাৰজনে নিম্ন মানৰ কাম আৰম্ভ কৰিছিল আৰু নিজৰ আয় বঢ়াইছিল ৷ মানুহবোৰে সচেতন হৈ সেই নিম্নমানৰ কামৰ প্ৰতিবাদ কৰা নাছিল ৷ সকলোৱে চকু মুদা কুলিৰ ভাও লৈছিল৷ চতুৰ ঠিকাদাৰজনে গাঁৱৰেই দুজনমানক কেইটামান বটলেৰে মুখ বন্ধ কৰিছিল ৷ কাৰণ নামঘৰত বৰঙনি দি তেখেত ভাল মানুহ হৈ পৰিছিল আৰু সকলোৰে মুখ বন্ধ কৰিছিল ৷ মথাউৰিত মাটিৰ পৰিৱৰ্তে বালি পৰিছিল আৰু বাৰিষাৰ বানত সেই বালিৰে নিৰ্মিত মথাউৰি উটি গৈছিল ৷ ঈশ্বৰে যেন মানুহক একপ্ৰকাৰ বাৰ্তা দিছিল "মই দিছিলোঁ কিন্তু তোমালোকে লব নাজানিলা ৷ এতিয়া নিজৰ কৰ্মফল নিজে ভোগ কৰা ৷"\nনতুনকৈ নিৰ্মাণ কৰা পথটি এবছৰ নহওতেই খহি গ’ল ৷ চৰকাৰ আৰু ঠিকাদাৰক সকলোৱেই সমালোচনা কৰাত ব্যস্ত হ’ল ৷ চাৰিআলিৰ চাহৰ দোকানত ইয়াকেই লৈ সৰব চৰ্চা ৷ অথচ, সেইজন ঠিকাদাৰৰ পৰাই বহুকেইখন অনুষ্ঠানত শকত অংকৰ ধন বৰঙনি হিচাপে গ্ৰহন কৰি ঠিকাদাৰজনৰ ডিঙিত গামোচা পিন্ধোৱা হৈছিল ৷ ৰাইজে ধন গ্ৰহন কৰি নাচ-গানৰ অনুষ্ঠান চাই আপোন পাহৰা হৈছিল আৰু আৰু ঠিকাদাৰে নিম্নমানৰ কামেৰে বৰঙনি দিয়া ধনতকে দুগুন-চাৰিগুণ ধন উলিয়াই লৈছিল ৷ বৰঙনি দি সকলোৰে মুখ বন্ধ কৰিছিল ৷ এতিয়া ৰাস্তা খহি গ’ল ৷ চাইকেল চলোৱা সকলৰ ককাঁলৰ বিষ আৰম্ভ হ’ল, কিন্তু ঠিকাদাৰজনে এতিয়া এই বাটেৰে নাহে ৷ ৰাইজক বিভিন্ন অনুষ্ঠান আয়োজনৰ বাবে ধন আগবঢ়াই ডিঙিত গামোচা পিন্ধি ৰাস্তাৰ কাম শেষ কৰি এতিয়া বিলাসী গাড়ীত ঘুৰি ফুৰিছে ৷ আৰু ৰাইজে এতিয়া ভগা ৰাস্তাৰে যাতায়ত কৰি চৰকাৰক সমালোচনা কৰাত লাগিছে ৷ দোষ কাৰ ?\nচাকৰিৰ তাগিদাত মানুহজনে চহৰখনলৈ নতুনকৈ বদলি হৈ আহিছে৷ চৰকাৰী কাম সূচাৰুৰূপে কৰিমবুলি মানুহজন দৃঢ়প্ৰতিজ্ঞ আছিল আৰু দৰ্নীতি সহ্য নকৰিছিল ৷ কিন্তু চহৰখনত পাবত গজা সংগঠনৰ অভাৱ নাছিল ৷ তেখেতৰ কাৰ্যালয়লৈ জাতিৰক্ষাৰ বাবে চান্দা বিছৰা লোকৰ প্ৰকোপ বৃদ্ধি পাইছিল ৷ দৰমহাৰ পইচাৰে দাবী কৰা ধন দি দি মানুহজন একপ্ৰকাৰ দেউলীয়া হোৱাৰ উপক্ৰম হৈছিল ৷ ধন নিদিলে বিভিন্ন মিছা অভিযোগেৰে মানুহজন লাঞ্ছিত হবলৈ ধৰিছিল ৷ সন্তুষ্ট কৰিব নোৱাৰাৰ বাবে কাকতত তেখেতৰ বিৰুদ্ধে বিভিন্ন মিছা বাতৰি প্ৰকাশ হবলৈ ধৰিছিল ৷ উপায়হীন মানুহজনে শেষত দুৰ্নীতিৰ আশ্ৰয় লৈ ধন আৰ্জন কৰি সেইসকলক বৰঙনি দি নিজেও লাভান্বিত হবলৈ লৈছিল ৷ মিছা অভিযোগৰ পৰা তেওঁ মুক্তি পাইছিল যদিও এনেকৈয়ে এজন দুৰ্নীতিগ্ৰস্থ বিষয়াৰ সৃষ্টি কৰাত জাতিৰক্ষাৰ ঠিকাদাৰ সকলৰ পৰোক্ষ অৰিহনা আছিল ৷\nমানুহজনৰ ৰূপিত মাটি আছিল দুপুৰা ৷ ৰাস্তাৰ কাষত ৷ সকলোৱে একেমুখেই কৈছিল সোনৰ মূল্যৰ সদৃশ মাটি ৷ তেওঁৰ পিছফালে গঞাৰ মুকলি পথাৰ ৷ আহিনত পথাৰখনত সোনগুটি ওপচি পৰে ৷ এদিন মাটিখিনিত চকু পৰিল অনা-অসমীয়া ব্যৱসায়ীৰ ৷ তেতিয়াৰ মূল্যতকৈ চাৰিগুণ লোভ দেখুৱালে ৷ ইমানখিনি ধনৰ লোভ দেখি মানুহজন মান্তি হ’ল নিজৰ পৈতৃক সম্পত্তি আনৰ হাতত গটাই দিবলৈ ৷ গাৱঁৰে আন এজন আহিছিল মাটিখিনি অনা-অসমীয়াক দিয়াৰ পৰিবৰ্তে নিজে কিনিম বুলি ৷ মানুহজনে গৰ্বৰে কৈছিল "তই ইমান টকা দিব পাৰিবি জানো ? মোৰ মাটি, য’ত টকা বেছি পাম তাতেই বিক্ৰী কৰিম ৷" চাৰিগুণৰ পৰিৱৰ্তে মানুহজনে ছয়গুণ অধিক দামত অনা-অসমীয়াৰ হাতত নিজৰ পৈতৃক ভূমি গটাই দিছিল ৷ অনা-অসমীয়াজনে ৰাতিটোৰ ভিতৰতে মাটিখিনিত প্ৰকাণ্ড ৱাল সাজিছিল আৰু পিছফালৰ মাটিৰ মালিকসকলৰ অহাযোৱাৰ কৰাৰ পথ একপ্ৰকাৰ ৰুদ্ধ কৰাৰ দৰে কৰিছিল ৷ উপায়ান্তৰ মানুহখিনিয়ে অনা-অসমীয়াজনক কাবৌ-কাকূতি কৰিছিল যদিও তেখেতে উদাসীন হোৱাৰ ভাও লৈছিল ৷ উৎপাদন নথকা আৰু ক্ৰমান্বয়ে চন পৰিবলৈ ধৰা মাটিখিনি উপায়ান্তৰ ৰাইজে অনা-অসমীয়াজনকে কিনিবলৈ অনুৰোধ কৰিছিল ৷ অনা-অসমীয়াজনে তেখেতক আৰু মাটিৰ প্ৰয়োজন নাই বুলি মিছাকে কৈ কৰি উপায়ন্তৰ হোৱা হোজা ৰাইজক পাকচক্ৰত পেলাইছিল আৰু পিছত মিছা সহানুভূতি দেখুৱাই পানীৰ দৰত মাটিখিনি ৰাইজৰ পৰা ক্ৰয় কৰিছিল আৰু উপায়ন্তৰ ৰাইজে পানীৰ দৰতে নিজৰ পৈত্ৰিক ভূমি অনা-অসমীয়াৰ হাতত সমৰ্পণ কৰিবলৈ বাধ্য হৈছিল ৷ এনেদৰেই খিলঞ্জীয়া ৰাইজে ভূমি হেৰুওৱাত এজন খিলঞ্জীয়াৰেই অৱদান আছিল আৰু এইদৰেই এখন পথাৰ নোহোৱা হৈছিল ৷\nএই সৰু-সৰু উদাহৰণ কেইটাই অসম আৰু অসমীয়াৰ আজিৰ স্থিতিকেই তুলি ধৰিছে। যিবোৰ ছবি অতি বাস্তৱ আৰু তাৰেই ভিত্তিত অসমীয়া জাতিয়ে আত্ম-বিশ্লেষণৰেৰে ভৱিষ্যতৰ বুকুলৈ যে আগুৱাই যাব লাগিব। ভুল ক্ৰুতিবোৰ যে ব্যক্তিগত আৰু ৰাজহুৱা দুয়োটা স্তৰতে চিনাক্ত কৰি এই যাত্ৰা কৰিলেহে অসমীয়া জাতিৰ অস্তিত্ব ৰক্ষা পৰিব, সেই কথাও কিন্তু নিশ্চিত।\nলেখক লখিমপুৰস্থিত পশু চিকিতসা বিজ্ঞান মহাবিদ্যালয়ৰ সহকাৰী অধ্যাপক।\nতেখেতৰ আন আন প্ৰকাশিত লেখা পঢ়িবৰ বাবে লিংকঃ\nTags # ARTICLE # CHINTAN # dr. biraj kr sarma # RECENT # চিন্তন # ডাঃ বিৰাজ কুমাৰ শৰ্মা # প্ৰৱন্ধ\nBy xukhdukh.com on July 20, 2020\nLabels: ARTICLE, CHINTAN, dr. biraj kr sarma, RECENT, চিন্তন, ডাঃ বিৰাজ কুমাৰ শৰ্মা, প্ৰৱন্ধ